IEEE uvrstio ABB-ove proizvode u 11 najvažnijih tehnologija decenije - Automatika.rs\nNaslovna Vesti Razno IEEE uvrstio ABB-ove proizvode u 11 najvažnijih tehnologija decenije\nZajedno sa pametnim telefonima i digitalnom fotografijom, ABB-ov FACTS (Flexible AC Transmission Systems) je uvršten u najznačajnijih 11 tehnologija decenije, od strane IEEE (Institute of Electrical and Electronics Engineers), jedne od najvećih svetskih stručnih udruženja za napredak tehnologije. Spisak koji je priredio Spectrum, predstavljen je u mesečnom magazinu i glavnoj publikaciji IEEE, a prikazan je kao "najvažnije inovacije koje su se pojavile u proteklih 10 godina zasnovane na uticaju, upotrebljivosti i ‘čisto tehničkoj svežini".\nMeđu 11 tehnologija, objavljenih u listi, nalaze se još i pametni telefoni, društvene mreže, VoIP, LED osvetljenje, cloud computing, višejezgarni procesori, digitalna fotografija, daljinski upravljane letelice, audio pojačavači klase "D" i roveri – "mašine" namenjene istraživanjima drugih planeta. FACTS takođe pronalazi svoje mesto u ovoj listi. FACTS je serija tehnologija koje je ABB pokrenuo i u kontinuitetu razvija preko 60 godina.\nPrema Spectrum-u, flexibilni AC prenosni sistemi omogućavaju uštedu energije u velikoj meri i omogućavaju rad "pametnim" mrežama. Ovaj sistem omogućava velikim potrošačima da rekonfigurišu tokove energije u realnom vremenu, povećaju propusnu moć i smanje gubitke. Takođe omogućava jednostavnu integraciju izvora obnovljive energije (vetar, sunce i dr.) u mrežu.\n"Sa ovim tehnologijama ABB može da poveća kapacitet postojećih linija za preko 50%, smanji električne gubitke u prenosu na veće udaljenosti i oslobodi zagušenja mreže koje sprečavaju protok električne energije", rekla je Ingela Hålling šef razvoja FACTS-a. "FACTS tehnologije takođe mogu da pomognu u smanjenju rizika od nestanka električne energije, i olakša integraciju povremeno korišćenih vrsta energije, boreći se takođe i protiv oscilacija napona, a može i da skladišti velike količine viška energije, ako je to neophodno."\nABB FACTS se takođe koriste za poboljšanje napajanja železničkih sistema i za stabilizaciju mreže u i oko velikih energetskih potrošača kao što su železare. I u narednim godinama ove raznovrsne tehnologije će biti od velikog značaja pri integraciji infrastrukture namenjene električnim vozilima, kao što su stanice za punjenje baterija.\nABB je prvi put predstavio FACTS tehnologiju u ranim 50. godinama. Od tada, ABB je razvio FACTS u sveobuhvatan skup tehnologija koje zadovoljavaju sadašnje i buduće izazove koji se sreću kod AC prenosnih i distributivnih sistema, SVC (Static Var Compensation), SVC Light (takođe poznat i kao STATCOM), fiksne i upravljane serijske kompenzacije i DynaPeaQ dinamičkog skladištenja energije. ABB je isporučio preko 800 FACTS sistema širom svet, što je više od polovine ukupnog broja.\nPrethodni tekstSiemens-ov električni motor u Volvo automobilima\nSledeći tekstPrenosna kamera za dijagosticiranje peći nov proizvod kompanije Lenox Instrument


Sportskim aktivnostima u 52 borske sportske organizacije obuhvaćeno 3.200 mladih [VIDEO] - Bor 030\n26. juna 2022. | 10:09\nNaslovna Vesti Sport Sportskim aktivnostima u 52 borske sportske organizacije obuhvaćeno 3.200 mladih\n30.11.2019. | 14:32\nGrad Bor ove godine izdvojio je 45 miliona dinara za sufinansiranje razvoja sporta kroz aktivnosti u 52 sportske organizacije i klubova. Još 126 miliona dinara izdvaja se za rad Sportskog centra, čije termine klubovi koriste bez nadoknade.\nPravilan psihofizički razvoj deteta uključuje niz faktora, ali svakako da je bavljenje sportom upravo i garancija zdravijeg načina života koja podstiče fizički i psihički razvoj.\nU Boru postoje 52 sportske organizacije koje imaju oko 3.200 članova. To naravno nije konačan broj dece koja se bave sportom i rekreativnim i fizičkim aktivnostima. Tu su i škole, kao vaspitno-obrazovne ustanove, u kojima je fizička kultura zastupljena u nastavi, a brojnim sekcijama i u vannastavnim aktivnostima dece i mladih.\nNa godišnjem nivou u Gradu Bor za sport je opredeljeno oko 170 miliona dinara, od kojih se 45 miliona izdvaja za sufinansiranje programa 52 sportske organizacije.\n„Verovatno iz ugla klubova to nije dovoljno. Mi ćemo se potruditi da u narednim godinama ta sredstva budu i veća, ali i klubovi moraju da shvate da je Grad Bor samo deo finansiranja sportskih klubova i samo njihovo funkcionisanje, da bi uprave klubova morale da se potrude da obezbede i deo sredstava putem donacija i sponzorstva. Ono što je bitno da svi klubovi početkom godine znaju sa kojim sredstvima od grada mogu da računaju i na osnovu toga mogu da projektuju i svoje aktivnosti tokom godine“, kaže Igor Janković, član Gradskog veća.\nTokom godine značajna sredstva uložena su i u obnovu nekih sportskih terena i dečjih igrališta.\n„Negde smo zamenili košarkašku tablu, negde smo stavili novu konstrukciju, negde smo zamenili dotrajale rekvizite, negde smo reparirali a negde napravili novu ogradu, ali je poenta priče da smo bukvalno svugde nešto i uradili. Ono čime bi se pohvalili jeste da smo uz pomoć kompanija koje posluju na teritoriji Grada Bor uredil i dva izuzetno posećena i velika igrališta u Petoj mesnoj zajednici i kod objekta Lidl“, dodaje Janković.\nOve godine u Boru je posle desetogodišnje pauze ponovo organizovan Strongmen kup Srbije, a po prvi put je organizovana i manifestacija „Sportski izazov“ u saradnji sa Olimpijskim komitetom Srbije, koja je obuhvatila veliki broj dece i mladih, ali i brojne klubove koji su potencijalnim članovima prikazali kojim se sve aktivnostima na razvoju sporta i njegovoj popularizaciji bave.


Vesti online / Vesti / Svet / Porošenko se požalio Pompeu na Zelenskog zbog "ruskih okupatora"\nPredsednik Ukrajine Petro Porošenko požalio se američkom državnom sekretaru Majku Pompeu tokom telefonskog razgovora na svog rivala na izborima Vladimira Zelenskog, navodi pres-služba ukrajinskog šefa države.\nPetro Porošenko je, između ostalog, osudio izjavu Zelenskog o Donbasu. Kod predsednika je izazvalo nezadovoljstvo što je njegov rival upotrebio termin "pobunjenici DNR i LNR" o "ruskoj okupatorskoj vojsci u Donbasu".\nPompeo je uverio da će SAD i dalje biti rame uz rame sa Ukrajinom u obnovi njenog suvereniteta i teritorijalnog integriteta. Kako se navodi, u tom kontekstu je bilo izraženo "nezadovoljstvo što je ruska strana blokirala vaskršnje primirje u Donbasu".\nSaopšteno je i da je državni sekretar poželeo aktuelnom predsedniku Ukrajine uspeh u drugom krugu izbora.\nTokom debate Zelenski je izjavio da će uraditi sve da okonča rat u Donbasu, završivši govor rečima: "Slava Ukrajini".


RADOJIČIĆ: Pomoć u sanaciji posledica požara u Višnjičkoj banji i sistemsko rešenje problema! - Informer\nbeograd.rs | 04. 09. 2018.\nGrad Beograd i Opština Palilula pomoći će koliko god je to moguće da bi se život stanara u Ulici Višnjički venac 79 normalizovao nakon velikog požara koji se desio prošlog vikenda. Hitan sastanak svih nadležnih zakazao je za sutra gradonačelnik Beograda prof. dr Zoran Radojičić, koji je danas zajedno sa predsednikom opštine Palilula Aleksandrom Jovičićem obišao stanare\nU razgovoru sa građanima, gradonačelnik je izrazio veliko žaljenje zbog nesreće koja se dogodila, gde samo zahvaljujući pribranosti stanara i ljudi iz okolnih ulaza, ali i brzoj intervenciji vatrogasaca niko nije stradao. Deo stanara je napustio objekat, a velika većina je ostala u njemu iako nemaju struju, kanalizaciju, telefon. Zbog toga, naveo je gradonačelnik, mora hitno da se reaguje i da se uporedo sa saniranjem posledica ovog požara, postupa i sistemski preventivno.\n– Zgrada je bila protivpožarno obezbeđena i to treba da bude poruka svima jer nikad se ne zna kada može da dođe do ovakvih problema. Dogovorili smo za sutra sastanak kako bismo utvrdili koji je najkraći vremenski period da zgrada ponovo bude funkcionalna. U ovom trenutku nije primarno da se govori o troškovima, već u kom segmentu mogu da pomognu grad, opština, nadležna preduzeća, a delom i stanari, kako je po zakonu. Solidarnost je, ipak, najvažnija kako bi se problem rešio – istakao je gradonačelnik.\nOn se osvrnuo na stara brojila u zgradama, što je i u ovom slučaju bio uzrok požara, i upozorio da tom problemu mora sistemski da se pristupi.\n– Apelujem na sve da obezbede adekvatnu protivpožarnu zaštitu, kao i na sve službe da ovaj konkretan problem rešimo u što kraćem roku. Tamo gde postoje rizici, mora da se reaguje – istakao je Radojičić.\nAleksandar Jovičić je ukazao na važnost razgraničenja nadležnosti, ali i na to da je ipak važnije da se ljudi vrate u svoje stanove i da se svi osećaju bezbedno. Troškovi će biti podeljeni, ali sa maksimalnim rasterećenjem građana jer imaju niska primanja.\n– Šteta će biti nekoliko miliona dinara i nije realno da će građani sa 15, 20, 30 hiljada moći to da plate. Grad, opština, država će zato biti uz njih – poručio je Jovičić.\nOn je zahvalio gradonačelniku jer, kako je istakao, njegovo prisustvo i podrška daju ozbiljnost čitavoj situaciji da će se rešenje naći. Predsednik Palilule je najavio da će lokalna samouprava pomoći u sređivanju i ovog ulaza, kao što je to učinila i sa 370 na teritoriji opštine.\nSanacija požara Višnjička banja gradonačelnik Beograda Zoran Radojičić


CERN stiže u Srbiju - National Geographic Srbija\nOBJAVLJENO: 16. 10. 2012.\nU organizaciji Centra za promociju nauke i Komisije za saradnju sa CERN-om u Beograd stiže interaktivna izložba „CERN u Srbiji“. Izložba će biti otvorena od 19. oktobra do 7. novembra u Galeriji Robne kuće „Beograd“, u Knez Mihailovoj ulici 5.\nVelika interaktivna izložba predstaviće najnovija dostignuća u najvećoj istraživačkoj instituciji na svetu, zatim instrumente, detektore i tehnologiju Velikog sudarača hadrona (LHC), akceleratora na kome je dokazano postojanje Higsovog bozona, kao i druga ključna pitanja savremene fizike.\nPored toga, u saradnji sa Fizičkim fakultetom Univerziteta u Beogradu, za građane će biti organizovane i popularne demonstracije ogleda iz fizike, koje će izvoditi studenti i doktoranti Fizičkog fakulteta, kao i naučni demonstratori Centra za promociju nauke.\nPovod za izložbu „CERN u Srbiji“ predstavljaju nova otkrića u fizici elementarnih čestica koja su poslednjih godina pobudila ogromno interesovanje svetske i domaće javnosti. O tome svedoči i izuzetan uspeh tribine o Higsovom bozonu, koju je Centar za promociju nauke organizovao 10. jula ove godine.\nDodatni motiv za dolazak ove izložbe u Beograd je i članstvo naše zemlje u CERN-u. Naime, 10. januara 2012. predstavnici Srbije su potpisali Ugovor na osnovu koga Srbija postaje pridruženi član sa statusom koji vodi ka punopravnom članstvu u CERN-u. Izložbom „CERN u Srbiji“, građani mogu da se upoznaju ne samo sa aktuelnim pitanjima savremene fizike već i sa tim šta članstvo u CERN-u znači za Srbiju.\nCentar za promociju nauke CERN Higsov bozon Fizika


Abrašević u Barandi na manifestaciji "Književno veče za Nadu"\nDeo prvog ansmbla KUD „Abrašević“ i ove godine bio je pozvan da uveliča Manifestaciju „Književno veče za Nadu“ u Barandi, kod porodice Kljajić, koja već petu godinu za redom, okuplja književnike, privrednike i mlade ljude iz sveta kulture.\nNada i Žarko Kljajić su ljudi za primer u današnjem vremenu. Kljajići organizuju kulturna dešavanja kakve ne organizuju oni kojima je to posao. I ne samo da rade na oragnizaciji nego i na promociji svoje opštine i svog malog sela po veličini ali velikog po mnogim dešavanjima kako danas tako i u davnim vremenima.\n- Vremenski uslovi nam nisu dozvolili da obiđemo filmski grad u Barandi. Nadamo se da ćemo još dugo godina biti deo ove lepe kulturne priče, gde se okupe ne samo umetničke duše , nego i privrednici iz Opštine Opovo koji su uvek zainteresovani za ovaj lep kulturno umentički program.\nU program je pored Abraševića učestvovala i plesna škola Beodens kao i brojni književnici i umetnici sa kojima sarađuje ova porodica, a pre svega sjajna učiteljica, Nada Kljajić. Mogu samo da kažem, blago porodici čije dete dospe u razred ove učiteljice u Barandi, kaže za K-013 Lela Stojnov, predsednica KUD "Abrašević" Pančevo.\nBrojne aktivnosti pančevačkog Abraševića u narednom periodu. Prvi ansambl se sprema da polovinom novembra putuje u Austriju, grad Vels, gde će po pozivu učestvovati na godišnjem koncertu Srpskog folklornog kluba "Bosiljak".\nViše iz ove kategorije « RADNICI RAFINERIJE: Red vožnje linije broj 6 je katastrofalan SAOBRAĆAJKA: Oboren biciklista u Banatskom Novom Selu »


FoNet portal :: Pretraga / tagId=32981 / position=1\nNagrade za besmisao\nSkupština slobodne Srbije i udruženje lekara Ujedinjeni protiv kovida u znak sećanja na "skandaloznu konferenciju za štampu" 26. februara 2020, obeležavaju "Dan stručne i političke neodgovornosti", saopštio je danas epidemiolog Zoran Radovanović.\nFilm režisera Radivoja Andrića "Leto kada sam naučila da letim", po scenariju Ljubice Luković, biće prikazan u takmičarskoj selekciji Međunarodnog fimskog festivala BUFF u Malmeu.\nDobitnici Svetosavske nagrade za 2021. godinu su 34 pojedinca i institucije, kojima su danas u Vladi Srbije uručena priznanja koja se dodeljuju za izuzetne rezultate u oblasti obrazovanja i vaspitanja, a među njima su i jedan gradonačelnik i jedan državni sekretar, savetnica Ministarstva prosvete, kao i generalni direktor kompanije NIS.\nMinistar unutrašnjih poslova Srbije Aleksandar Vulin uručio je danas tradicionalne nagrade najhrabrijem i najposvećenijem policijskom službeniku, ali i omiljenom kolegi među pripadnicima Ministarstva unutrašnjih poslova, saopšteno je iz njegovog kabineta.\nMuziciranje na svemu\nPozivaju se porodice, društva, ekipe da se okupe i veselo muziciraju na svemu što postoji u kući i da video materijale pošalju na adresu izazov@bgf.co.rs do 10. januara, a najkreativniji, najsmešniji, najblesaviji radovi biće nagrađeni brojnim iznenađenjima koje im sprema Beogradska filharmonija, saopštio je danas taj orkestar.\nNagrade za doktorate\nU Privrednoj komori Srbije (PKS) dodeljene su godišnje nagrade za najbolje doktorske disertacije u prethodne dve školske godine - 2018/2019. i 2019/2020, čija su rešenja primenljiva u privredi i doprinose razvoju nauke, ekonomije i društva u celini, saopšteno je danas iz PKS.\nOTP banci dve nagrade\nOTP banka dobila je nagrade za Extraordinary Online Payment Experience i za Best eCommerce Implementation Partner, kao jedna od najuspešnijih na polju elektronske trgovine u Srbiji, saopšteno je danas.


source.ba | Dodik: Ne predlažem nikakve luđačke stvari, nego realne\nKako prenosi Avaz, Milorad Dodik, predsjednik SNSD-a, istakao je večeras da se politička odgovornost koju ima odnosi na srpski narod i Republiku Srpsku koja više nije spremna da gubi dostojanstvo, imovinu, niti bilo šta drugo.\nOštra reakcija Naše stranke na govor Dodika pred Vijećem sigurnosti UN-a\n- Rekao sam doviđenja BiH, dobrodošao 'RSEXIT', ali kada bi bili pošteni, bar oni koji ovo kritiziraju, primijetili bi da sam nakon toga rekao da je to jedno od mogućih kretanja i da bi najbolje bilo da se putem zaključaka dođe do toga da Ustavni sud BiH bude reformiran u skladu sa najboljim praksama EU. Sam ću politički stradati, ali neću biti grobar RS i našeg naroda - rekao je Dodik na posebnoj sjednici NSRS.\nOn je istakao da bi u svemu ovome Bošnjaci trebalo da imaju najveću odgovornost, ali oni veoma prepotentno nastupaju jer mogu putem kvaziinstrumenata nametnuti rješenja i upisati novi politički sistem, prenosi Dnevni Avaz.\n- Srpska zemlja je ovo i grunt i nije problem da je dijelimo sa bilo kim. Sve što je privatno ostaje tako i RS garantira pravo na imovinu, kao što želi da sačuva svoju imovinu. Bošnjačka politička elita je prepotentna i čini mi se prepadnuta ovim što danas radimo i veliku nadu ulažu u one koji žele razbiti srpsko jedinstvo - rekao je Dodik.\nPrema njegovim riječima, srpski narod i Republika Srpska ne smiju prihvatiti legaliziranje odluka visokih predstavnika.\n- Vjerujem u naše jedinstvo, što je neophodno. Ne predlažem nikave luđačke stvari, nego one koje su realne, a može se vidjeti kako danas rade Škotska, Katalonija... - kaže Dodik.\nTagovi: Milorad DodikNarodna Skupstina RS


Tenis-X.com » 2008 » November\nPorodici Đoković i firmi “Femili sport” privremeno su ustupljeni teniski tereni na Dorćolu gde će se u periodu od 2. do 10. maja organizovati prvi ATP turnir u Srbiji, saopšteno je iz gradske opštine Stari grad.\n"Završetak radova na adaptaciji postojećih terena planiran je za 15. april, a u renoviranju celokupnog Sportsko - rekreativnog centra učestvuju Republika Srbija, grad Beograd i opština Stari grad", navedeno je u saopštenju.Istaknuto je da će porodica Đoković koristiti teniski centar u periodu od 15. aprila do 10. maja kada se zvanično završava turnir, a da će nakon toga ovim objektom nastaviti da upravlja Javno preduzeće opštine Stari grad SRPC "Milan Gale Muškatirović".\nJelena Dokić se sprema za Otvoreno prvenstvo Australije\nAustralijska teniserka Jelena Dokić (25) naporno trenira kako bi se naredne godine vratila u vrh ženskog tenisa.\nDokićeva se sprema za australijsku turneju početkom godine, naročito za Otvoreno prvenstvo Australije, za koje bi trebalo da dobije pozivnicu organizatora. Dokićeva je deo priprema odradila u Hrvatskoj sa trenerom Bornom Bikićem, a njen menadžer Met Hornsbi kaže da je ona danas mršavija 10 kilograma, prepuna motiva i garantuje da će se za godinu dana vratiti u krug najboljih svetskih teniserki. "Jelena nikada nije imala problema oko treniranja. Uvek je želela da napreduje, ali neke okolnosti u životu su je sprečile na teniskom putu", rekao je Hornsbi. Dokićeva je trenutno na 177. mestu VTA liste, a pre šest godina bila je četvrta igračica sveta. U karijeri je osvojila pet turnira.\nŠarapova spremna za novu sezonu\nMenadžer Marije Šarapove\nizjavio je da će ruska teniserka biti spremna da u januaru brani\ntitulu šampionke Otvorenog prvenstva Australije.\nŠarapova zbog povrede desnog ramena nije igrala od jula. Nekada najbolja teniserka sveta je zato propustila i Olimpijske igre uPekingu i Otvoreno prvenstvo SAD. Menadžer ruske teniserke Maks Ajzenbud, međutim, rekao je agencijiAsošiejted pres da će se Šarapova na teren verovatno vratiti najanuarskom egzibicionom turniru u Hong Kongu.\nŠampioni Dejvis kupa vratili se u Španiju\nŠpanska teniska reprezentacija vratila se kući iscrpljena od slavlja i dugog leta iz Argentine, gde je pobedila u finalu Dejvis kupa.\nFernando Verdasko, Felicijano Lopez, David Ferer, Marsel Granoljers i selektor Emilio Sančez Vikario doputovali su u Madrid u pet sati ujutro, a zbog "sitnih sati", nije bilo mnogo navijača na aerodromu. "Mislim da ćemo u nekoliko sledećih dana konačno shvatiti šta smo uradili", rekao je Ferer. Pehar Dejvis kupa nije "doleteo" sa teniserima, već će stići španskoj federaciji sledeće nedelje. "San je postao stvarnost. Od kada sam prvi put uhvatio reket u ruke sanjao sam o ovakvom uspehu. Još ne mogu da verujem", rekao je Verdasko, koji je osvojio ključni poen u meču sa Hose Akusasom, u nedelju u Mar de Plati. Španija nije bila favorit, jer se igralo na tvrdoj podlozi u dvorani, ali i pošto je najbolji teniser sveta Rafael Nadal odustao od učešća zbog povrede kolena. "Bili smo ubeđeni da možemo da pobedimo i kada je Rafa odustao. Osećali smo manji pritisak i igrali smo mnogo opuštenije uprkos, argentinskim navijačima", rekao je Verdasko. Španija će početi odbranu titule u februaru, kada će igrati sa Srbijom, a selektor Sančez Vikario neće sedeti na klupi, pošto je podneo ostavku posle pobede. Reprezentaciju će voditi Albert Kosta. "Mislim da je on moj prirodni naslednik. Blizak je igračima, a svoj kvalitet je pokazao kao trener Felicijana, koji je značajno napredovao", rekao je Sančez Vikario. Ovo je treća titula Španije u Dejvis kupu, osvojena u neverovatnoj godini za španski tenis. Nadal je četvrti put uzastopno osvojio Rolan Garos i prvi put Vimbldon. Španski teniseri ukupno su osvojili 16 titula u 2008, a Nadal je pored olimpijskog zlata, posle 237 nedelja, "srušio" Rodžera Federera sa prvog mesta ATP liste.\nSelektor Argentine podneo ostavku\nSelektor teniske reprezentacije Argentine Alberto Mansini podneo je ostavku dva dana pošto su njegovi izabranici poraženi u finalnom meču Dejvis kupa od selekcije Španije u Mar del Plati.\nTokom četiri godine koliko je Mansini obavljao dužnost selektora, argentinski tim je u dva navrata bio finalista Dejvis kupa (2006. i 2008), ali nije uspeo da osvoji "salataru"."Završava se jedan ciklus u kojem sam dva puta uspeo da dovedem ekipu do finala, a jednom u polufinale ", podsetio je na svoje uspehe Mansini i dodao da je zadovoljan ostvarenim rezultatimaArgentinski mediji navode da bi Mansinijev naslednik na na klupi Dejvis kup tima mogao da bude Martin Haite, trener Davida Nalbandijana.\nSelektor Španije napušta tim\nSelekor teniske reprezentacije Španije Emilio Sančes Vikario najavio je da se povlači sa te dužnosti, dan nakon što su njegovi izabranici treći put trijumfovali u Dejvis kupu, pobedivši u finalnom meču u Mar del Plati selekciju Argentine sa 3:1.\nNajbolji španski teniseri će, tako, odbranu titule započeti bez trofejnog stručnjaka, a u prvom kolu Svetske grupe početkom marta se na domaćem terenu sastaju sa selekcijom Srbije."Neću biti selektor u martu kada treba da se sastanemo sa Srbijom ", rekao je Sančes Vikario i dodao da je pobedom nad Argentinom u finalu Dejvis kupa "završio misiju". "Nadam se da će i moj naslednik imati uspeha na kormilu reprezentacije", dodao je španski selektor.Madridski sportski dnevnik "As" tvrdi da će naslednik Sančesa biti 33. godišnji Albert Kosta, pobednik Rolan Garosa 2002. godine i jedan od reprezentativaca Španije prilikom osvajanja "salatare" 2000.\nSelektor Španije napušta reprezentaciju\nŠpanski mediji hvale selektora i timski duh reprezentacije\nŠpansko osvajanje titule šampiona Dejvis kupa lokalni mediji su pripisali timskom duhu\nreprezentacije, koja je uspela da nadoknadi odsustvo najboljeg tenisera sveta Rafaela Nadala.\n"Nepobediva armada" je naslov sportskog dnevnika "Marka", dok je "Mundo" istakao: "Plan ‘B’ je bio napravljen od zlata". Mediji su pohvalili selektora Emilija Sančes Vikarija, koji je uspeo da motiviše igrače da zaborave na odsustvo povređenog Nadala. Isti ti mediji Sančes Vikarija su prethodno kritikovali upravog zbog navodnog nepostojanja "plana B" u trenutku kada je Nadal odustao od nastupa u finalnom meču sa Argentinom. Sančes Vikario je javnost iznenadio kada je u tim umesto Nadala pozvao debitanta Marsela Granoljersa, a još više kada je u odlučujućem meču najboljeg tenisera tima Davida Ferera zbog loše forme zamenio Fernandom Verdaskom. Poslednji meč sa Hoseom Akakusom Verdasko je dobio sa 3:2 i tako se Sančes Vikariju na najlepši način zahvalio na poverenju. Ukupno je sedam tenisera učestvovalo u trijumfu Španije, koja je prethodno eliminisala Peru, Nemačku i SAD. "Sančes Vikario je znao kako da stvori timski duh. Dokazao je da sam i ja samo jedan od članova tima", rekao je državnoj televiziji Španije Nadal, koji je finale sa Argentinom gledao od kuće. "Mundo" je podsetio i na ostale podvige španskih sportista u situacijama kada nisu mogli da računaju na pomoć najboljih među njima. Pre svega na pobedu košarkaša na Svetskom prvenstvu 2006. godine kada je "crvena furija" u finalu igrala bez povređenog Pau Gasola, najkorisnijeg igrača turnira. Istaknut je i trijumf na ovogodišnjem Evropskom prvenstvu u fudbalu na kome je poslednja pobeda ostvarena bez najboljeg strelca Davida Vilje. "Španija je sport" zato je naslov teksta u "Paisu". Španski ministar sporta Haime Lisavecki ocenio je da je ova godina bez sumnje najuspešnija u istoriji zemlje.\nŠpanija pobednik Dejvis Kupa\nReprezentacija Španije pobednik je ovogodišnjeg Dejvis Kupa, pošto je Fernando Verdasko savladao Argentinca Hosea Akasusa sa 3:2 i tako doneo nedostižnu prednost svom timu od 3:1.\nU odlučujućem meču, Fernando Verdasko dobio je prvi set sa 6:3. U drugom setu igrao se taj brejk, koji je Akasuso ipak dobio a samim tim je pobedio u druom setu sa 7:6 i izjednačio rezultat na 1:1. Argentinac je potom dobio i treći set rezultatom 6:4, ali se Verdasko nije predavao. Četvrti set pripao je Špancu rezultatom 6:3. Igrao se peti, odlučujići set, u kojem nije bilo dileme oko pobednika. Fernando Verdasko je trijumfovao u petom setu sa čak 6:1 i tako doneo svom timu nedostižnu prednost od 3:1 i veliku pobedu u Dejvis Kup takmičenju.Podsećanja radi, Argentina je povela u velikom finalu sa 1:0, posle pobede Nalbandijana nad Davidom Fererom od 3:0 u setovima. Na 1:1 Španija je izjednačila trijumfom Felisijana Lopeza nad Huan Martinom Del Potrom od 3:1 u setovima. Prednost Španiji od 2:1 donosi pobeda u dublu. Felisijano Lopez i Fernando Verdasko savladali su dubl Argentine Agustina Kaljerija i Davida Nalbandijana sa 3:1. Pravi junak trijumfa Španije u Dejvis Kupu je upravo Verdasko, koji je doneo tu odlučujuću pobedu i na pravi način pokrio izostanak prvog tenisera sveta, Rafaela Nadala.Finale Dejvis Kupa igra se u argentinskom gradu Mar del Plati. Prema programu, trebalo bi da se odigra još i meč između Davida Nalbandijana i Španca Felisijana Lopeza, ali taj meč neće imati takmičarskog značaja, jer je Španija već osigurala pobedu.\nDel Potro ne igra zbog povrede\nNajbolji argentinski teniser Huan Martin del Potro zbog povrede noge neće igrati u meču finala Dejvis kupa protiv Fernanda Verdaska.\nU finalu Dejvis kupa Španija je povela protiv Argentine sa 2:1. Ovaj 20-godišnji teniser uspeo je da se u 2008. plasira među 10 najboljih igrača, ali je već imao problema sa povredom prsta na nozi. "Mogao sam da pokušam da igram, ali nisam želeo da rizikujem da odustanem posle nekoliko gemova", rekao je Del Potro. Umesto njega igraće Hoze Akasuso trenutno 48. na ATP listi, koji je u Dejvis kupu zabeležeio pet pobeda od sedam mečevaSelektor reprezentacije Španije Emilio Sančes Vikario još juče je odlučio da umesto Davida Ferera, koji je potpuno van forme, danas igra Verdasko.


Kazandžijsko sokače će sačuvati duh starog Niša | Belle Amie\n13:11, 01. 11. 2017 Urednik Društvo, Niš, Vest dana 0\nRekonstrukcija Kazandžijskog sokačeta je počela juče, a kako saznajemo od gradskog večnika Miloša Miloševića, sokak koji je odavno simbol grada zadržaće duh starog Niša na opšte zadovoljstvo građana, ali i turista koji redovno svraćaju u ovaj deo grada.\n– Kompletna rekonstrukcija Kazandžijskog sokačeta je počela, kaže gradski većnik Miloš Milošević. – Radi se o rekonstrukciji,kako u podzemnom tako i u nadzemnom delu,ali njegov autentični izgled neće biti -narušen. U planu je da se u podzemnom delu sokačeta uradi rekonstrukcija vodovodne i kanalizacione mreže, a kada se radi o nadzemnom delu, stare granitne kocke koje se već nalaze tamo niće biti menjane, ali će sa strane, u delu gde se nalaze bašte kafića i kafana biti postavljene granitne ploče koje su lakše za održavanje, a i ugostiteljima će olakšati postavljanje bašta, kaže gradski većnik Milošević.\nOn dodaje, da će Kazandžijsko sokače zadržati svoj autentičan izgled, da će biti postavljeni i stari kandelabri kako bi sve bilo autentično i u skladu sa “poslednjim kutkom u gradu koji čuva duh čaršijskog Niša”.\nBašte koje sada vlasnici kafića i kafana u Kazandžijskom sokačetu moraju da pomere kako bi se započela rekonstrukcija, biće vraćene na svoje mesto kada se radovi završe i u skladu sa zakonom. Praktično to znači da mora da se ostavi dovoljno prostora između bašta sa jedne i sa druge strane kako bi moglo da prođe vatrogasno vozilo.\nVećnik Miloš Milošević dodaje, da je o rekonstrukciji Kazandžijskog sokačeta postgnut i dogovor sa ugostiteljima koji su se složili sa ovom idejom.\nKazandžijsko sokače se nalazi u Kopitarevoj ulici u koju se ulazi iz Obrenovićeve, a na samom ulazu se nalazi česma i spomenik Stevanu Sremcu i Kalči sa kojima je veran Kalčin pratilac Čapa. Sremac je svojim književnim stavaralaštvom Niš predstavio u srpskoj literaturi, a Kalča jr simbol meraklijskog Niša.\nKazandžijsko sokače je stari urbani centar grada Niša koji je izgrađen u prvoj polovini 18. veka. Predstavlja ulicu, zapravo sokak, u kome su bile koncentrisane kazandžijske, pinterske i mutavdžiske zanatske radnje, a zajedno sa kućama zanatlija koje potiču iz turskog perioda.\nNažalost, samo jedan deo od tih kuća danas je sačuvan i zaštićen je kao jedna strukturna građevinska celina. Aleja je pod zaštitom države kao kompleks velike arhitektonske vrednosti. Sada je ulica puna kafića i restorana i omiljeno mesto za izlazak mladih.\nKrajem 19. i početkom 20. veka ova ulica je nosila naziv zanatlijska, a posle Prvog svetskog rata dobila je naziv Kopitareva, ali je u narodu ostala pod nazivom Kazandžijsko sokače.


Ministarka Damjanović učestvovala na Miločerskom razvojnom Forumu\nPotpredsjednik Simović na Poslovnom forumu CG i Vojvodine i Novosadskom poljoprivrednom sajmu\nDatum objave 13.09.2017 20:28 | Autor Ministarstvo nauke | Izvor: Ministarstvo nauke\nMinistarka nauke dr Sanja Damjanović učestvovala je danas na Miločerskom razvojnom Forumu, u okviru panela „The Belt and Road“ Initiative and EXPO 2017/2010, i predstavila Inicijativu za osnivanje međunarodnog instituta za održive tehnologije na prostoru Jugoistočne Evrope sa misijom „Nauka za mir“.\nMinistarka je, u kontekstu ovogodišnje teme Foruma, naglasila važnost umrežavanja regiona i međunarodne zajednice kako bi se ostvario naučni i ekonomski prosperitet u zemljama regiona. Upravo Inicijativa za osnivanje međunarodnog naučnog instituta predstavlja jedinstvenu priliku da se ujedini naučna i istraživačka zajednica, što bi rezultiralo povećanju konkuretnosti pri apliciranju za EU grantove.\nOsnivanje Instituta bi, prema riječima ministarke Damjanović, bila velika prekretnica za ekonomiju i privredu zemalja Jugoistočne Evrope. Projekat bi uticao na smanjenje odliva mladih talenata i posebno doprinio da i ovaj region postane konkurentan ostatku Evrope.\nMinistarka je najavila i da će "Abdus Salam ICTP" Institut iz Trsta i Ministarstvo nauke organizovati Naučni forum zemalja Jugoistočne Evrope pod pokroviteljstvom UNESCO-a, u januaru 2018. godine, što je odlučeno tokom zvanične posjete Institutu sa profesorom Hervigom Šoperom, tvorcem Inicijative.\nInače, Ministarstvo nauke Crne Gore organizovalo je prošle nedjelje naučnu konferenciju u hotelu Avala u Budvi, na kojoj su predstavnici resornih ministarstava iz Jugoistočne Evrope razmatrali nacrt teksta Deklaracije o namjeri kojom se izražava saglasnost zemalja sa Inicijativom za osnivanje instituta, a koja će se svečano potpisati na ministarskoj konferenciji u CERN-u.\nPrva opcija je ‘Synchrotron Light Source’ koja omogućava istraživanja iz raznih oblasti kao što su biologija, hemija, farmakologija, ekologija, geologija i inženjering, sa širokom primjenom u raznim granama industrije. Druga opcija je Hadronska Kancer Terapija i Istraživanja u Biomedicini: akceleratori snopova protona i jona predstavljaju najuspješniji instrument za liječenje kancera.\nDvije grupe naučnih eksperata, koji su ujedno članovi međunarodnih komisija, trenutno rade na pripremi 'Concept Studies' (tehničke specifikacije) za obje opcije Instituta, a eksperti će tehničke detalje projekta predstaviti krajem oktobra u Crnoj Gori.\nMiločerski razvojni forum organizuje Društvo ekonomista i menadžera Crne Gore u hotelu Grand na Cetinju.Tema ovogodišnjeg 22. regionalnog foruma, koji će trajati dva dana, je Globalizacija i Belt and Road inicijativa.


Predstavnički dom PSBiH o napadu u Zvorniku i akciji „Ruben“\nPredstavnički dom Parlamentarne skupštine BiH razmatraće danas informacije Vijeća ministara BiH o terorističkom napadu na Policijsku stanicu u Zvorniku, te o akciji “Ruben” koju je nakon toga proveo MUP Republike Srpske.\nMinistar sigurnosti Bosne i Hercegovine Dragan Mektić potvrdio je da je Ministarstvo uz ovu informaciju sačinilo i informaciju o akciji “Ruben” koju je na području Republike Srpske proveo MUP RS-a u okviru koje je uhapšena 31 osoba.\nMinistarstvo je sačinilo informaciju koja je imala oznaku tajnosti, ali ta oznaka je skinuta, kaže ministar, a poslanici su informaciju već dobili, te će se sutra na sjednici o njoj i izjasniti.\n– Prema zaključku Vijeća ministara BiH i Parlamenta BiH sublimirali smo i obradili te dvije informacije u jednu zajedničku tačku dnevnog reda. Tajnost s tih dokumenata sam skinuo jer nema ništa u njima što bi moglo ugrožavati istragu, ali i da bi javnost bila upoznata o tome – istaknuo je Mektić.\nPoslanici Predstavničkog doma Parlamentarne skupštine BiH tražili su, osim informacije o napadu na policijsku stanicu u Zvorniku, i infomaciju o događajima koji su uslijedili vezani za pretrese i hapšenja u RS-u u akciji “Ruben”.


BP: Ostvaren napredak, rezultat neizvestan\nEnergetska kompanija BP nastavlja operaciju čiji je cilj da se zapuši podmorska bušotina iz koje se izliva nafta u Meksički zaliv, iako još nije poznato da li ti napori daju rezultate.\nKompanija isprobava proceduru kojom se u cev bušotine upumpavaju mulj i cement, kako bi je zapečatili. Predstavnici BP-a javljaju da je ostvaren odredjeni napredak, ali da neće moći da odrede da li je operacija bila uspešna pre nedelje.\nNeki stručnjaci, na osnovu podvodnih snimaka, smatraju da se procedura ne odvija kako treba. Procenjuje se da se već mesec dana u zaliv izliva izmedju 12 i 19.000 barela nafte dnevno, što znači da je u pitanju najgore izlivanje nafte u američkoj istoriji.\nPredsednik Obama izjavio je da njegova administracija preuzima punu odgovornost za zaustavljanje nafte, ali da će troškove snositi Britiš Petroleum. Obama je u petak obišao Luizijanu i obećao da će utrostručiti broj ljudi angažovanih da pomognu područjima gde je nafta doprla do obale.


Devetnaesta sednica Odbora za kulturu i informisanje\nNa sednici Odbora za kulturu i informisanje, koja je održana 17. novembra, razmatran je Predlog zakona o izmenama i dopunama Zakona o slobodnom pristupu informacijama od javnog značaja, u pojedinostima.\nOsamnaesta sednica Odbora za kulturu i informisanje\nNa sednici Odbora za kulturu i informisanje, koja je održana 30. oktobra, razmatran je Predlog zakona o autorskim i srodnim pravima, koji je uvršten u dnevni red Druge sednice Drugog redovnog zasedanja u 2009. godini.\nSedamnaesta sednica Odbora za kulturu i informisanje\nOdbor za kulturu i informisanje održao je 27.oktobra Sedamanestu sednicu, kojoj je predsedavala predsednica Odbora Vesna Marjanović.\nŠesnaesta sednica Odbora za kulturu i informisanje\nOdbor za kulturu i informisanje je, na sednici održanoj 19. oktobra, razmatrao predloge kandidata za izbor sedam članova Programskog odbora Radiodifuzne ustanove Srbije iz reda narodnih poslanika, koje su podnele poslaničke grupe.\nPetnaesta sednica Odbora za kulturu i informisanje\nNa sednici Odbora za kulturu i informisanje, koja je održana 4. septembra, obavljen je razgovor sa kandidatima koje su domaće nevladine organizacije i udruženja građana, koja se prevashodno bave zaštitom slobode govora, zaštitom prava nacionalnih i etničkih manjina i zaštitom prava dece, predložili za člana Saveta Republičke radiodifuzne agencije.\nČetrnaesta sednica Odbora za kulturu i informisanje\nNa Četrnaestoj sednici Odbora za kulturu i informisanje, koja je održana 27. jula, razmatrana je Informacija o postupku izbora dva člana Saveta Republičke radiodifuzne agencije Srbije.\nNa sednici održanoj 16. jula, Odbor za kulturu i informisanje razmatrao je u načelu Predlog zakona o izmenama i dopunama Zakona o javnom informisanju i Predlog zakona o kulturi.\nOdbor za kulturu i informisanje, na sednici održanoj 9. juna, nastavio je, u formi javnog slušanja, raspravu o Predlogu zakona o kulturi.\nOdbor za kulturu i informisanje održao je 28. maja sednicu u formi javnog slušanja na kojoj je razmatran Predlog zakona o kulturi.\nDeseta sednica Odbora za kulturu i informisanje\nNa Desetoj sednici Odbora za kulturu i informisanje, koja je održana 26. maja, razmatrana je Informacija o izboru članova Programskog odbora Radiodifuzne ustanove Srbije iz redova narodnih poslanika.


Ministar Luka potpisuje sporazum za razvoj solarne elektrane - Vesti - Ministarstvo Ekonomskog Razvoja\nMinistar Luka potpisuje sporazum za razvoj solarne elektrane\nPriština, 24.09.2019 - Ministar ekonomskog razvoja Valdrin Lluka potpisao je sporazum o saradnji sa Međunarodnom finansijskom korporacijom (IFC), za savetodavanje Vladi Kosova o razvoju solarne elektrane kapacitetom od 50 MV.\nTokom boravka u Beču, ministar Lluka potpisao je ovaj sporazum i rekao da cÌÂÂe ovaj projekat stvoriti ekonomski rast i nova radna mesta.\n„Drago mi je što sam potpisao prvi sporazum u istoriji Republike Kosovo sa zamenikom. Predsednica IFC-a (deo Svetske banke), Georgina Baker, o razvoju projekta solarne energije snage 50MV, putem javno-privatnog partnerstva, na konkurentnoj osnovi. Razvoj takvih projekata javno-privatnog partnerstva, pored daljeg unapređenja ekonomske aktivnosti zemlje stvaranjem ekonomskog rasta i novih radnih mesta, direktno cÌÂÂe uticati na smanjenje cena energije za potrošače i povecÌÂÂanje transparentnosti “, izrazio se Luka.\nOvaj projekat takođe ispunjava deo obaveze Republike Kosovo u skladu sa direktivama Evropske unije o diverzifikaciji proizvođača električne energije.\nNakon dobijanja mandata ministra ekonomskog razvoja pre dve godine, obecÌÂÂao sam građanima Kosova ekonomski razvoj zemlje, stvaranje uslova za direktna strana ulaganja, diverzifikaciju energetskih resursa i promociju čiste energije kako bi se pokrilo potreba za domacÌÂÂom potrošnjom, naime smanjenje uvoza i prekid poslovnih gubitaka zbog neredovnog napajanja električnom energijom.\nDanas sam u Beču, Austrija, imao sam zadovoljstvo da potpišem prvi sporazum u istoriji Republike Kosovo sa zamenikom. Predsednica Međunarodne finansijske korporacije (deo Svetske banke), Georgina Baker, za razvoj projekta solarne energije snage 50 MV, putem javno-privatnog partnerstva, na konkurentskoj osnovi. Razvoj takvih projekata javno-privatnog partnerstva, pored daljeg unapređenja ekonomske aktivnosti zemlje stvaranjem ekonomskog rasta i novih radnih mesta, direktno cÌÂÂe uticati na smanjenje cena energije za potrošače, povecÌÂÂanje transparentnosti i usklađenosti. obaveza Republike Kosovo u skladu sa direktivama Evropske unije o diverzifikaciji proizvođača električne energije.


Momirović: Deonica pruge Beograd-Novi Sad do februara 2022, bez plaćanja penala\nHomeEkonomijaMomirović: Deonica pruge Beograd-Novi Sad do februara 2022, bez plaćanja penala\nMinistar građevinarstva, saobraćaja i infrastrukture Tomislav Momirović saopštio je u subotu da će deonica brze pruge od Beograda do Novog Sada biti završena do kraja godine, a testirana i puštena u saobraćaj u februaru 2022. godine, bez probijanja rokova i bez plaćanja penala.\n„Neverovatno je da za više od deset godina vlasti prehodnog režima niko nije ni pomišljao da postavi pitanje potrebe izgradnje brzih pruga, a kamoli poštovanje rokova za ispunjenje tih, nepostojećih, projekata“, saopštio je Momirović.\nOn je ovako odgovorio na pisanje Vojvođanskog istraživačko-analitičkog centra (VOICE) da je rok za izgradnju brze pruge Beograd-Budimpešta više puta pomeran, da bi ga na kraju predsednik Aleksandar Vučić najavio za 2024. godinu, dok predstavnici vlasti negiraju da će za pomeranja biti plaćani penali.\nMomirović u odgovoru navodi da će se od Beograda do Novog Sada stizati za 30 minuta, najmodernijim švajcarskim brzim vozovima.\n„Građani Srbije takođe treba da znaju i da će brza pruga od Novog Sada do Subotice biti završena do kraja 2023. godine”, saopštio je on.\nItalijan istetovirao kovid potvrdu na ruci


Dodik: Srpska treba da odbaci odluku o popisu | MONDOBA\nDodik Srpska treba da odbaci odluku o popisu\nDodik: Srpska treba da odbaci odluku o popisu 0 Podijeli Podijeli na facebook Podijeli na twitter Podijeli na viber Pošalji na mail\n21.06.2016. / 10:50 13:12\nAutor SRNA 21.06.2016. / 10:50 13:12\nPredsjednik RS Milorad Dodik rekao je da Republika Srpska mora da odbaci odluku direktora Agencije za statistiku BiH Velimira Jukića o popisu u BiH za 2013. godinu kao nerelevantnu.\nObraćajući se na posebnoj sjednici Narodne skupštine Republike Srpske tokom razmatranja Informacije o realizaciji aktivnosti na popisu stanovništva, domaćinstava i stanova u BiH u 2013. godini, Dodik je predložio da jedan od skupštinskih zaključaka bude da predstavnici Republike Srpske odmah napuste centralni popisni biro.\n"Centralnom popisnom birou ne treba davati legitimitet, treba da se iznađe i kreira novo zakonsko rješenje u Republici Srpskoj koje će omogućiti legitimno objavljivanje podataka od Republičkog zavoda za statistiku", istakao je Dodik.\nOn je rekao da današnji rad Narodne skupštine Republike Srpske i jasni stavovi o odbacivanju ovog popisa i način na koji se misli to proglasiti mora da bude snažan, jer, kako je ocijenio, ako ne bude snažan biće karikatura.\nPoslanici Koalicije "Domovina" u Narodnoj skupštini Republike Srpske napustili su današnju sjednicu parlamenta sa obrazloženjem da ne žele da slušaju, kako su naveli, neprimjerenu raspravu o popisu stanovništva u BiH. Šef Kluba poslanika Koalicija "Domovina" Mihnet Okić rekao je da Narodna skupština u ovoj fazi nema zakonske nadležnosti da raspravlja o popisu stanovništva.\nPredsjednik Republike Srpske je istakao da će lično odbiti da pregovara o svakom pitanju u BiH sve dok se pitanje o popisu ne rješi, dodajući da bi tako trebalo da postupe i predstavnici Republike Srpske u zajedničkim inststitucijama BiH.\nOn je rekao da odbacuje uplitanje međunarodne zajednice u vezi sa popisom stanovništva u BiH, ističući da ukoliko ovaj problem ne bude riješen za Republiku Srpsku neće biti prihvatljiva ni pitanja u vezi sa adaptacijom Sporazuma o stabilizaciji i pridruživanju i mehanizmom koordinacije.\nDodik je rekao da je Republika Srpska imala korektan odnos prema popisu stanovništva koji je prevarom zloupotrebljen u Sarajevu.\n"Tužilaštvo BiH je zloupotrijebilo svoj položaj i prijetnjom uticalo na Jukića da objavi navedenu odluku. Želi se izmanipulisati sa brojem stanovnika da bi se uticalo na zakone i prakse koje postoje u BiH", zaključio je Dodik.\nPredsjednik Srpske je istakao da su ovi lažljivi popisni podaci gori od rezultata popisa iz 1991. godine te da ih treba u potpunosti odbaciti.\nOn je konstatovao da BiH ne može uspjeti na ovakav način, kada se preglasava Republika Srpska.\nU Banjaluci je danas počela posebna sjednica Narodne skupštine Republike Srpske na kojoj će biti razmatrana Informacija o realizaciji aktivnosti na popisu stanovništva, domaćinstava i stanova u BiH 2013. godine.\nPosebna sjednica Narodne skupštine Srpske zakazana je na zahtjev poslaničkih klubova SNSD-a, DNS-a, SP i SDS-K i poslanika Ilije Stevančevića.\nSaglasnost za održavanje ove sjednice dali su i poslanički klubovi političkih partija sa sjedištem u Srpskoj.


Novoimenovani ambasador Bosne i Hercegovine u Crnoj Gori Vinko Radovanović predao je danas akreditivna pisma predsjedniku Crne Gore Filipu Vujanoviću.\nRadovanović je potvrdio dobru saradnju Bosne i Hercegovine i Crne Gore, potkrepljujući primjerom, prvog regionalnog, potpisanog Sporazuma o granici. Naglasio je postojanje prostora i potrebe za poboljšanjem saobraćajne infrastrukture, što bi uz jačanje ekonomske saradnje, bio benefit za obje države.\nOsim toga, Radovanović je istakao i važnost budućeg zajedničkog djelovanja u oblastima turizma, nauke, kulture, obrazovanja i zdravstva, naglašavajući da će, kroz povjerenu mu ulogu, doprinijeti daljem jačanju odnosa dviju država.\nPredsjednik Crne Gore Filip Vujanović je istakao dobre i sadržajne odnose Crne Gore i Bosne i Hercegovine, kao dobar primjer dobrosusjedstva uopće u regionu. Takođe, osvrnuo se i na intenzivan politički dijalog kojim se stvaraju doprinosi i traže dodatna rješenja za jačanje saradnje s akcentom na oblast ekonomije.\nIznio je uvjerenje da će ambasador Radovanović svojom ulogom doprinijeti jačanju odnosa Crne Gore i Bosne i Hercegovine, saopćeno je iz Ureda za odnose s javnošću MVP-a BiH.\nVinko Radovanović Filip Vujanović Crna Gora BiH


U utorak, 18. januara 2022. godine održana je info sesija o Javnom pozivu za podršku investicijama u ruralni turizam u Bosni i Hercegovini. Snimak info sesije dostupan je na ovom linku: https://bit.ly/34UhXes. Druga info sesija bit će održana 02. februara od 11h, uživo putem EU4AGRI Facebook stranice. Na javni poziv se mogu prijaviti isključivo partnerstva koja čine podnosilac prijave i minimalno dva partnera. Podnosilac prijave može biti jedinica lokalne samouprave, preduzeće ili obrt koji se bavi pružanjem turističkih usluga i/ili proizvoda, javna ustanova i organizacija koja upravlja zaštićenim prirodnim područjima u BiH, nevladina organizacija (NVO) i udruženje sa iskustvom u vođenju projekata razvoja i promocije turističke ponude.\nSvaki podnosilac prijave može aplicirati za bespovratna sredstva u iznosu od 50.000 KM do 250.000 KM (bez PDV-a). Za svaki projekat, podnosilac prijave i partneri moraju osigurati vlastito sufinansiranje u iznosu od minimalno 15% ukupnog iznosa prihvatljivih troškova investicije bez PDV-a (tj. minimalno 15% sufinansiranje podnosioca prijave i partnera i 70% finansiranje kroz mjeru podrške od strane Projekata EU4AGRI). Krajnji rok za podnošenje prijava je 07. mart 2022. godine.\nJavni poziv objavljen je u okviru projekata EU4AGRI, EU4AGRI-Recovery i EU4BusinessRecovery, koje finansira Evropska unija. Ovaj javni poziv vrijedan 3,5 miliona KM za podršku investicijama u ruralni turizam u Bosni i Hercegovini objavljen je s ciljem razvoja ekonomskih aktivnosti u ruralnim područjima, stvaranja novih i očuvanja postojećih radnih mjesta, te očuvanja prirodne i kulturne baštine, odgovarajući ujedno i na potrebe za oporavkom od krize prouzrokovane COVID-19 pandemijom. Javni poziv sa pratećom dokumentacijom dostupan je na ovom linku: https://bit.ly/3fDC2I9


Primenjuje se na: SharePoint Server 2010 SharePoint Server 2007 Windows SharePoint Services 3.0 Još... Manje\nNapomena : Da biste upravljali galerijom Web segmenata, morate biti administrator kolekcije lokacija ili morate da imate nivo dozvole "Puna kontrola" na lokaciji i morate da budete u korenu kolekciji lokacija. Ako ne možete da pristupite meni " Postavke lokacije " ili ako ne vidite vezu za Veb segmente navedena na stranici " Postavke lokacije ", u okviru odeljka galerije obratite se administratoru kolekcije lokacija za pomoć.\nNapomena : Na lokaciji za koju je prilagođen meni Radnje na lokaciji, postavite pokazivač na Postavke lokacijei zatim kliknite na dugme postavke koje želite da prikažete.\nNapomena : Da biste upravljali galerijom Web segmenata, morate biti administrator kolekcije lokacija ili morate da imate nivo dozvole "Puna kontrola" na lokaciji i morate da budete na osnovnoj lokaciji kolekcije lokacija. Ako ne možete da pristupite meni " Postavke lokacije " ili ako ne vidite vezu za Veb segmente navedena na stranici Postavke lokacije , obratite se administratoru kolekcije lokacija za pomoć.\nNapomena : Svaki Veb segment može pripadati samo jedne grupe.\nNapomena : Ne možete da izvezete Web segment za prikaz liste. Liste su specifične za lokaciju i ne mogu da se prebacim na druge lokacije na isti način kao druge Veb segmente. Ako želite da premestite podatke iz liste sa jedne lokacije na drugu, možete da izvezete podatke liste sa jedne lokacije i zatim uvezete podatke u listu na nekoj drugoj lokaciji. Kada kreirate novu listu na drugoj lokaciji, na novu Veb segment za prikaz liste se kreira i dodali u galeriju ime lokacije.\nNapomena : Uvoz Web segmenta ga čini dostupnim samo na stranici sa Web segmentima za koju se uvozi, ne i drugim stranicama na lokaciji. Više informacija o otpremanju Web segmenata na server za korišćenje na više lokacija, pogledajte članak Windows SharePoint Services 3.0 SDK koji je dostupan sa Windows SharePoint Services centru za projektante na lokaciji MSDN.\nSavet : Veb segment možete da prevučete i lokaciju gde želite da stranica sa Web segmentima.


25-01-2020 18:18 Ratni izveštaji Sirija / Irak Svet Planeta\nAmerički vojni zvaničnici otkrili su da Pentagon razmatra da rasporedi sisteme protivvazdušne odbrane u Irak nakon iranskih raketnih napada koji su ciljali na baze Ain Al-Asad u Al-Anbaru i u Erbilu.\nProtivvazdušni raketni sistem Patriot (Foto: army.mil)\nVisoki zvaničnik Pentagona izjavio je za Foks NJuz da su verovali da Iran verovatno neće pokrenuti napad balističke rakete u noći 8. januara. Kasnije je otkriveno da je u napadu ranjeno 34 američka vojnika.\nZvaničnik Pentagona rekao je da se sistem protivvazdušne odbrane SAD može koristiti za zaštitu baza koje uključuju njihove snage u Iraku.\nČlan bloka Al-Fateh u iračkom parlamentu, zastupnik Karim Alaivi, rekao je danas da će raspoređivanje američkog sistema Patriot u Iraku predstavljati kršenje suvereniteta njegove zemlje.\n„Irački parlament predstavlja sve njegove komponente i spektar, a odluka o uklanjanju američkih snaga je svačije mišljenje. Stoga je pokušaj da na svaki način rasporede sisteme Patriot ili na bilo koji način povećaju svoje borbene sposobnosti odbačen”, ističući da se smatra da se time krši suverenitet Iraka.\n"Prisustvo američkih snaga u Iraku je nezakonito, a nedavna odluka predstavničkog doma je jasna", rekao je, dodavši "sada je na sudu da se te snage povuku."\nPročitajte OVDE kakva je situacija na frontu u Idlibu.


SRPSKA ĆE PRATITI SRBIJU U VOJNOJ NEUTRALNOSTI | SRNA\nSRPSKA ĆE PRATITI SRBIJU U VOJNOJ NEUTRALNOSTI\nANKARA, 3. MAJA /SRNA/ - Predsjedavajući i srpski član Predsjednišva BiH Milorad Dodik rekao je da je stav Republike Srpske da BiH sarađuje sa NATO-om, ali da nema ništa od članstva u toj Alijansi, te da će u tom pogledu pratiti Srbiju koja je takođe privržena vojnoj neutralnosti.\nDodik je naglasio da je taj stav na jučerašnjem sastanku preniuo predsjedniku Turske Redžepu Tajipu Erdoganu.\n"Kao što je normalno da Bošnjaci i Turska dijele vrijednosti u vezi sa NATO-om, sasvim je očekivano da Srbija i Republika Srpska imaju isti stav, a to je vojna neutralnost. Saradnja sa NATO-om da, ali članstvo ne", rekao je Dodik sinoć za RTRS.\n"Sa naše strane postoji problem zbog niza razloga koje smo dosad iznijeli i ne možemo da prihvatimo veću institucionalnu vezanost za NATO. Dovoljan je oblik saradnje koji do sada imamo, a ono je vezano za Partnerstvo za mir", kaže Dodik.\n"Narodna skupština Republike Srpske je donijela tu odluku i ja se samo ponašam u skladu sa tim. Rekli smo da ne želimo NATO granicu na Drini i da imamo problem sa NATO zbog bombardovanja ovih prostora. Poštujem volju svog naroda i od te volje neću odustati", naglasio je Dodik.\n"Ne želimo da vršimo pritisak ni na koga. Mi iz Srpske nemamo nijedan uslov za formiranje zajedničkih institucija. Veoma smo dobro razumjeli poruku Evrope da se mora formirati vlast, ne samo na zajedničkom nivou, nego i u entitetima, da bi dalje išli ka statusu BiH. To je naš prioritet za razliku od Bošnjaka kojima je to Akcioni plan za članstvo", istakao je Dodik.\n"Tada smo molili ljude iz EU da BiH omoguće kretanje ka članstvu u EU i da se u okviru sadašnjih kapaciteta dođe do izrade mišljenja. Tada su nam rekli da riješimo pitanje rominga, visokog obrazovanja i da formiramo vlast i nikakvog problema neće biti. To Evropa i danas govori", naglasio je Dodik.\n"Kako je taj termin propao, ja više nemam optimizma. Srpska strana nema nijedan uslov i ako nas pozovu isključivo da formiramo vlast, mi ćemo doći, ali više nema potrebe da razgovaramo o toj temi", istakao je Dodik.\n"Činjenica je da mi nemamo 15.000 tona mesa koje možemo da izvezemo, ali možemo da proizvedemo. U Srpskoj ću vidjeti koliko ima zainteresovanih za uzgoj stoke i proizvodnju mesa koja bi bila isporučena u kontigentima. I Erdogan je rekao da Turska želi da sarađuje sa BiH i njenim vlastima o ovom pitanju, a ne da to prepustimo špekulantima i trgovcima koji bi to mogli da upropaste uvozom mesa iz nekih drugih zemalja", rekao je Dodik.\nPredsjedavajući i srpski član Predsjedništva BiH Milorad Dodik, bošnjački član Predsjedništva Šefik Džaferović i predstavnik hrvatskog člana Predsjedništva Vanja Filipović sastali su se juče u Ankari sa predsjednikom Turske Redžepom Tajipom Erdoganom.


FA Kup - Page 6 of 8 - Engleski fudbal\nFA Kup je stigao do svoje 2. runde što znači da se od sledeće priključuju i klubovi iz PL i Čempionšipa. Kao što ste već navikli zbog tv prenosa je razvučen od petka do ponedeljka. Sportklub daje čak 5 prenosa FA Kup što je zaista fantastično. Do ove runde stiglo je 17 klubova iz Lige 1, 11 iz Lige 2, […]\nNovember 9, 2016 dulle27 Leave a comment\nFA kup vikend je za nama. Kao i uvek nije razočarao, bilo je i iznenađenja, fenomenalnih golova, kontroverzi, preokreta, het-trikova, sve ono što FA kup čini najzanimljivijim takmičenjem na svetu. Kako na terenu, tako i na društvenim mrežama ništa manje zanimljivo nije bilo. U ovoj rundi kupa priključili su se timovi iz Lige 1 i Lige 2, njih 48 plus […]\nKonačno počinje nastarije fudbalsko takmičenje na svetu – FA Kup! Ovo je 1. Runda i u njoj se uključuju i klubovi iz Lige 1 i Lige 2. Žreb nije dirigovan pa smo dobili dosta zanimljivih parova. Ono šte je najlepše je da ima dosta timova iz amaterskih liga koji imaju šansu da obezbede svoj budžet. Najniži rang je Vestfilds, čak […]\nFA Kup – 4. runda kvalifikacija\nNovember 3, 2016 dulle27 Leave a comment\nKvalifikacije za FA Kup su počele pre 2 meseca a ove godine će ukupno učestvovati 736 klubova, u ovoj rundi učestvovalo ih je 64. Najslajbije rangirani su Bišop Okland i Vestfilds, dva kluba koja igraju 9. rang i tu su još od prve preliminarne runde, ovo im je 6. mec od početka FA Kupa za ovu sezonu. U ovoj rundi […]\nMančester Junajted je osvojio FA Kup za sezonu 2015/16 i izjednačio se na vrhu sa Arsenalom sa 12 osvojenih trofeja u ovom takmičenju! Kažu “osveta se služi hladna”, Pardju je čekao 26 godina i nije uspeo da je posluži. Svakako je ovo veliki rezultat za njegov tim. Utakmica je bila Junajtedovska ili da kažem van Galovska, ne preterano uzbudljiva iako je […]\nPoslednje poglavlje FA Kupa je pred nama, finale na Vembliju je u subotu 21. maja u 18.30h! Ovo je repriza finala FA Kupa 1990. godine kada je Junajted slavio sa 2-1 i osvojio svoj tada 7. FA Kup. Palasu je to jedino finale FA Kupa koje je igrao do sada, a u tom timu igrao je sadašnji menadžer Alan Pardju […]


Veče posvećeno Džejmsu Braunu - 29. januara od 22 sata\nU petak, 29. januara od 22 časa u dvorani “Apolo” Doma omladine nastupiće James Brown Tribute Band.\nU okviru večeri biće organizovan i maskenbal, uz obaveznu garderobu iz sedamdesetih godina prošlog veka.\nBraunu, koji je nosio nadimak Mister Dinamit se pripisuje unošenje reči fank u muzički jezik.\nOstavio je veliki uticaj na brojne generacije muzičara, koji su pokrenuli rep i hip-hop kao mejnstrim muzičke pravce.\nOrganizatori večeri u znak poštovanja prema ovom umetniku poručuju:\nJames Brown Tribute bend sastavljen je od vrsnih domaćih muzičara: Branko Trijić – gitara, Vladimir Čukić – bass, Peđa Milutinović – bubnjevi, Max Kochetov – saksofon, Miloš Nikolić – truba i Marko Vlahović – vokal.\nSaksofonista Max Kochetov bio je gost ovogodišnjeg Jazz festivala u Pančevu, a 29. januara zajedno sa Tribute bendom u dvorani „Apolo” Doma omladine sviraće samo za Pančevce najpoznatije funk pesme koje je izvodio James Brown!\nDatum: petak, 29. januar 2016.\nMesto: Dvorana Apolo Doma omladine, Maksima Gorkog 6, Pančevo\ngarderoba sedamdesetih godina


Ambasada SR Nemačke Beograd - Manji računi, manje zagađenje, a više uživanja za decu i šetače!\nSie sind hier Manji računi, manje zagađenje, a više uživanja za decu i šetače!\n„Hoćete li da o prednostima novog sistema daljinskog grejanja u Pirotu govorim kao građanin ili rukovodilac škole?“, pita na početku razgovora Tugomir Cvetković, direktor Osnovne škole „Vuk Karadžić“ u Pirotu. Pasionirani šetač, ali pre svega direktor oko kog se deca rado okupljaju da poziraju za fotografisanje, Cvetković kaže da bi, bilo da govori kao građanin ili kao direktor, njegov odgovor mogao da se svede na jednu reč – prezadovoljan.\n„Na početku grejne sezone u Pirotu ranije je zagađenje bilo takvo da sa visine od 600 ili 700 metara, gore od Planinarskog doma, niste mogli da vidite grad. Možete zamisliti kako je bilo živeti i šetati se u toj čađi? Sada je situacija sasvim drugačija. Što se škole tiče, nov sistem distribucije grejanja i naplate po potrošnji omogućio nam je da štedimo i da taj novac usmerimo na druge, nama važne stvari“, objašnjava Cvetković i dodaje: „U danima kada škola ne radi sada potrošnju možemo da smanjimo na minimum, a plaćamo samo potrošeno. U prvoj godini račun za grejanje bio nam je manji za oko dva miliona dinara. Taj novac smo većinom usmerili na uređenje sportskog terena, a deo smo dodali za krečenje prostorija i zamenu stolarije.“\nPirot, grad na jugoistoku Srbije sa oko 45.000 stanovnika, među prvima se pridružio Programu rehabilitacije sistema daljinskog grejanja, koji u ime Savezne Republike Nemačke u 22 grada i opštine u Srbiji sprovodi Nemačka razvojna banka (KfW). Realizacija ovog programa u Pirotu podrazumevala je izgradnju nove toplane, zamenu starog distributivnog sistema daljinskog grejanja i postavljanje novih podstanica u objektima korisnika grejanja, bilo da se radi o zgradama ili javnim ustanovama poput škola.\nUvećaj sliku (© Deutsche Botschaft) „Pre nego što je počeo projekat imali smo pet blokovskih kotlarnica, koje su bile locirane u strogom centru grada. To je za posledicu imalo veliko zagađenje životne sredine, manju energetsku efikasnost, veće gubitke u proizvodnji i veći broj ljudi koji su taj sistem opsluživali, kao i slabiju kontrolu troškova i teže praćenje proizvodnog procesa“, kaže Tanja Radulović, koordinator ekonomskih poslova, investicija i energetske efikasnosti JKP Toplana Pirot. Dama poznata po dugogodišnjoj i izuzetnoj posvećenosti uspehu ovog projekta posebno je ponosna na to što je, uz modernizaciju daljinskog grejanja, Pirot dobio i novi sistem obračunavanja i naplate grejanja po utrošku: „Osnovni preduslov da pre pet godina uvedemo tarifni sistem plaćanja grejanja bila je nabavka i ugradnja automatskih toplotnih podstanica koje smo dobili iz KfW programa. U prvoj godini grejanje je po utrošku plaćalo 20 procenata korisnika, a ove sezone taj procenat iznosi 80 procenata. U tome su nam podršku i pomoć pružili nemački eksperti iz ove oblasti, kao i predstavnici Ministarstva rudarstva i energetike Republike Srbije“.\nIzazov na putu uvođenja tarifnog sistema naplate grajanja bili su i zakonski okviri, ali i strah građana da će njihovi računi biti veći. „Nakon promene normative kojom se na lokalnom nivou reguliše ova oblast, posvetili smo se tome da građanima objasnimo prednosti ovog načina korišćenja i plaćanja usluge grejanja. Određena sumnjičavost kod građana postoji i danas, ali mnogo je manja, jer imamo primere koji potvrđuju prednosti tarifnog sistema“, kaže Bojan Ivković, gradski energetski menadžer.\nU prednosti o kojima govori Ivković uverila se porodica Jovanović. Aleksandar Jovanović, njegova supruga i dvoje dece žive u zgradi u kojoj se potrošnja meri na osnovu merača impulsa postavljenih direktno naradijatore. „U prvoj grejnoj sezoni imali smo uštedu od petnaest odsto na godišnjem nivou. Očekujemo da ove godine ušteda bude još veća, od 20 do 25 odsto, jer smo zamenili prozorsku stolariju“, kaže Aleksandar. Naš sagovornik objašnjava da je prednost novog sistema grejanja i u tome što mogu sami da određuju nivo temperature u stanu. „Kada se nivo koji smo podesili na ventilima postigne, radijator se automatski isključi na osnovu signala merača. Time ne samo što štedimo nego nam je i udobnije jer grejemo stan koliko nama odgovara“, kaže Aleksandar.\n„Grad Pirot sada ima savremenu toplanu, to jest centralizovani izvor koji poseduje modernu opremu, kvalitetan i razgranat sistem distribucije toplotne energije, nove automatizovane podstanice i sistem raspodele koji omogućava plaćanje po utrošku.“, objašnjava gradski energetski menadžer Bojan Ivković, koji vrlo očigledno sve u vezi energetike u Pirotu ima „u malom prstu“. Na kraju još, u skladu sa već tradicionalno progresivnim pristupom lokalne samouprave Pirot, dodaje: „Za kompletno zakruživanje priče sada nam treba samo takozvani kvalitetan ulaz. Želimo da energent koji trenutno koristimo, mazut, zamenimo biomasom jer je jeftinija, lokalno dostupnija i društveno odgovornija.“\nPrelazak na biomasu je u Pirotu na drugim mestima već uspešno obavljen. Tako se, naprimer, u nekim školama koje nisu priključene na sistem daljinskog grejanja, prešlo na grejne sisteme na biomasu. Prvi projekat iz okvira Javno-privatnog partnerstva, koji predviđa korišćenje biomase umesto fosilnih goriva u grejnim postrojenjima u četiri škole, realizovan je u jesen 2017. godine.\nDirektori ovih škola mogu takođe biti ponosni na smanjenu zagađenost vazduha. Zahvaljujući saradnji sa firmom ESCO iz Slovenije sada je moguće da grejanje u školama bude efikasnije i u skladu sa ekološkim standardima, a pri tom se koristi biomasa iz regiona.\nSve su to dobre vesti za sve Piroćance, posebno šetače kao što je gospodin Cvetković s početka naše priče. Jer porast udela biomase doprinosi tome da vazduh u ovom gradu, čije je zagađenje uvođenjem novog sistema grejanja smanjeno za 55 procenata, bude još prijatniji i zdraviji.


„Višebrzinska Evropa“ podelila EU - Sputnjik Srbija\n11:15 27 Februar 2021\n08:12 09.03.2017 (osveženo 08:21 09.03.2017) Preuzmite kraći link\nNiz istočnoevropskih zemalja kritikuje izjave Berlina i Pariza o potrebi intenziviranja evropskih integracija u skladu sa koncepcijom „višebrzinske Evrope“, piše list „Izvestija“, pozivajući se na poslanike Evropskog parlamenta.\nZapadnoevropske članice EU, kako navodi poslanik Letonije Andrej Mamikin, faktički su postavile ultimatum državama iz istočne Evrope.\n„Pred članicama stoji teško pitanje: da li će se pokoriti volji zapada po pitanju migranata ili ostati na periferiji EU“, navodi Mamikin.\n„Realizacija koncepcije ’višebrzinske Evrope‘ samo će povećati raskol između zapadnih i istočnih zemalja“, uveren je poslanik iz Slovačke Ivan Štefanec.\n„Mnoge zemlje bi mogle da se zamisle o izlasku iz EU, što preti Zapadu raskolom“, uveren je češki evropski poslanik Tomaš Edehovski.\nKoncepcija koja je postala kamen spoticanja predviđa da se integracija zemalja sa razvijenijom ekonomijom kreće brže nego drugih članica zajednice kojima politički i finansijski faktori ne daju mogućnost da punopravno učestvuju u svim projektima.\nNa samitu EU koji će se održati u Rimu 25. marta konačno će se doneti odluka o ovoj koncepciji.


JKP Kruševac – KRUŠEVAC.LINK\nOvde si trenutno: Home / JKP Kruševac\nJKP “Kruševac” dobilo je još jednu vrednu donaciju – kamion putar koji je ovom preduzeću donirala firma “Resor“ iz Gadžinog Hana. Ovo je još jedna u nizu donacije ove godine koja je realizovana u cilju bolje i kvalitetnije usluge komunalnog preduzeća. Kruševac spada u red najčistijih gradova u Srbiji, naglasila je gradonačelnica Jasmina Palurović i […]\nOd 15.08.2019.godine Javno komunalno preduzeće „Kruševac“ počinje sa vršenjem usluge redovnog odvoženja kućnog smeća u 35 naseljenih mesta na teritoriji grada. Mole se svi meštani ovih naseljenih mesta da iznesu smeće u tipiziranim posudama ispred svojih dvorišta, u ranim jutarnjim satima, danima kada se usluga vrši u njihovom naseljenom mestu. Usluga redovnog odvoženja smeća će […]\nU ponedeljak 29. aprila je izvršena primopredaja specijalizovanih vozila za potrebe JКP „Кruševac“. Donatori su kompanije „Milenijum tim“ iz Beograda i „Tekgas“ iz Кruševca, a stavljanjem u funkciju novih vozila, čišćenje i ulepšavanje grada biće podignuto na viši nivo. Radi se o 3 autosmećara marke VOLVO, donacija „Milenijum tima“ iz Beograda, vrednost 8.854.455 dinara, autosmećaru […]\nJavno-komunalno preduzeće “Kruševac” obaveštava sugrađane da će za dane Uskršnjih praznika – Veliki petak i drugi dan Uskrsa (26. i 29. april) kao i u vreme Prvomajskih praznika (1 . i 2. maj), vršiti uslugu odvoženja kućnog smeća po redovnom rasporedu za te dane.\nJavno komunalno preduzeće “Kruševac” otpočelo je sa organizovanim odvoženjem smeća u sedam kruševačkih sela. Ovom uslugom do sada jeobuhvaćeno oko 70 odsto naseljenih mesta na teitoriji Grada Kruševca, a plan je da do 2020. godine uslugom budu pokrivena sva naseljena mesta. Sa organizovanim odvoženjem smeća krenulo se u selima Veliki Šiljegovac, Jošje, Đunis, Ribare, Belasica, […]\nPreminuo Miroslav Miljković – direktor JKP “Kruševac”\nPosle kraće i teške bolesti u svojoj 58-oj godini života preminuo je Miroslav Miljković – direktor JKP “Kruševac”. Sahrana će se održati u subotu 13. oktobra 2018.godine na Novom kruševačkom groblju u 14h.\nVozni park kruševačkog Javnog komunalnog preduzeća bogatiji je za dva nova specijalizovana vozila – autosmećara. Njihova vrednost je blizu 28 miliona dinara. JKP “Kruševac” sada raspolaže sa ukupno dvadesetak autosmećara, tako da je u naredne dve godine planirano da uslugom organizovanog prikupljanja smeća budu obuhvaćena sva naseljena mesta na teritoriji kruševačke opštine. Nova vozila su […]


Izvor: SrbijaDanas.com, 06.Dec.2019, 18:44\nKupovina kovanica sa likom Federera preko veb-šopa oborilo sajt u Švajcarskoj!\nŠvajcarci su nedavno napravili kovanice sa likom tenisera Rodžera Federera koje treba da budu izdate, a već su postale potpuni hit u toj zemlji.\nŠvajcarska Vlada je saopštila da bi do januara trebalo da bude izdato 95.000 kovanica, a prvi kontigent izazvao je pad na sajtu Švajcarskog saveznog veća, na kojem se kupuje >> Pročitaj celu vest na sajtu SrbijaDanas.com << preko veb-šopa.\n- U Narodnoj banci Srbije kontinuirano se prate svetski standardi koji se tiču primene novih materijala za izradu novčanica i kovanog novca i nove tehnike izrade, u cilju unapređenja njihovog kvaliteta, a istovremeno se procenjuje i opravdanost uvođenja novih materijala, tehnika izrade i zaštitnih elemenata. Što se tiče obeležja na novčanicama i kovanom novcu, praksa centralnih banaka ja da na novoj seriji novčanica i kovanog novca budu zastupljene znamenite ličnosti ili motivi iz istorije, nauke i prirodne i kulturne baštine ili njihova kombinacija. Izrada kovanica sa likom Novaka Đokovića nije u planu izrade, zaključili su u NBS.\nPodsećaju da je Zakonom o Narodnoj banci Srbije, između ostalog, utvrđena jedna od osnovnih funkcija Narodne banke Srbije – izdavanje novčanica i kovanog novca i upravljanje tokovima gotovine. Narodna banka Srbije prati tokove gotovog novca, sagledava faktore koji određuju obim, kvalitet i apoensku strukturu novčanica i kovanog novca, preduzima odgovarajuće mere radi poboljšanja kvaliteta i apoenske strukture novčanica i kovanog novca u opticaju. Na osnovu toga, u okviru postojeće serije novčanica i kovanog novca (koja je u opticaju od 2003. godine) donet je program izrade novčanica i kovanog novca za 2019. i 2020. godinu radi zadovoljavanja potreba gotovinskog platnog prometa, zamene pohabanog i oštećenog novca i popunjavanja zaliha novca, naveli su u NBS.


Platinasta medalja za vino „Barovo“ vinarije Tikveš je dokaz vrhunskog kvaliteta - TU Magazin\nBy redakcija on\t Jun 15, 2018 DOGAĐANJA, MAKEDONIJA, UGOSTITELJSTVO\nNa jednom od najznačajnijih specijalizovanih vinskih takmičenja u Evropi, crveno vino „Barovo 2015“ osvojilo je najvišu nagradu, platinastu medalju i 97 poena. Prema mišljenju renomiranog vinskog kritičara, autora i člana žirija na prestižnom međunarodnom vinskom takmičenju Decanter, Darela Džozefa, platinasta medalja za crveno vino „Barovo“ vinarije Tikveš pobedom na ovogodišnjem takmičenju Decanter u Londonu, predstavlja pravu preporuku koja će značajno povećati prepoznatljivost i reputaciju kvalitetnih regionalnih vina širom sveta.\n„Dobijanje platinaste medalje u konkurenciji od gotovo 17.000 vina iz celog sveta predstavlja veliki uspeh, koji naglašava izuzetan kvalitet vina. Procenat vina koji postižu nagrade ovog nivoa je vrlo ograničen, posebno pošto su standardi članova žirija izuzetno strogi i vrlo striktni. Posebno je uzbudljivo videti da su ove godine prepoznatljive osobine i karakteristike Barova, one su mi privukle pažnju i inspirisale da govorim o ovom vinu širom sveta poslednjih nekoliko godina, dobile priznanje i od ostalih sudija ,,Decanter World Wine Awardsa“, kaže Darel Džozef, vinski pisac, sudija i „masterclass” prezenter specijalista za vina iz jugoistočne Europe.\n„Zadovoljni smo i ponosni smo na ovaj uspeh. To je rezultat naših ozbiljnih i dugoročnih napora i ulaganja u sve segmente koji garantuju proizvodnju vrhunskih, autentičnih vina. Svesni smo značaja ovako visokih nagrada, koje se posebno cene u svetu vina. Verujem da će nagrada kreirati dodatne mogućnosti za prodaju vina na stranim tržištima, posebno Evrope, i povećati ukupan izvozni potencijal vinske industrije“, izjavio je generalni direktor Vinarije Tikveš Radoš Vukićević.\n„Dobitnik platinaste medalje na takmičenju Decanter je ponos kompanije, a posebno enološkog tima, koji tokom cele godine naporno radi, ne samo u vinariji već i u vinogradima u cilju pružanja kvalitetnog grožđa, što je suštinski značajno za proizvodnju premijum vina. Takve nagrade potvrđuju da smo na pravom putu i sigurno nas dodatno motivišu da nastavimo sa usavršavanjem“, rekao je glavni enolog vinarije Tikveš Marko Stojaković.


Nova uredba o subvencionisanju direktnih investicija\nIvana Veselinović: Evropa na srpski način\nutorak, 27 mart 2012 12:09\nPo novoj uredbi Vlade o privlačenju direktnih investicija, duplirana je pomoć velikim investitorima za zapošljavanja. Subvencije do 10.000 evra po novom radnom mestu.\nMaksimalni iznosi državne pomoći velikim investitorima više nisu rezervisani samo za one koji ulažu u mesta od posebnog državnog interesa i devastirana područja u Srbiji. Novom Uredbom Vlade o uslovima i načinu privlačenja direktnih investicija dupliran je minimalan iznos subvencije, pa veliki ulagači u svim gradovima mogu da računaju na pomoć od 4.000 do 10.000 evra po svakom novootvorenom radnom mestu.\nPrema izmenjenom načinu obračuna visine državne pomoći, više nije ključno gde se ulaže, mada se i dalje koji bod više dobija za ulaganje u nerazvijenim opštinama. Bodove pišu visina ulaganja, kao i ranije, ali i reputacija investitora, pa i to koliko će se u svom poslu osloniti na domaće dobavljače. Iznos pomoći "zida" i donošenje novih tehnologija, obuka zaposlenih, obim međunarodnog prometa i ekonomski efekti projekta.\nUkupan iznos subvencija za velike investicione projekte,a to su oni od najmanje 50 miliona evra koji upošljavaju najmanje 300 ljudi, ne sme da pređe petinu vrednosti investicije. Ako je reč o ulaganju većem od 100 miliona evra, subvencije ne mogu da pređu 17 odsto. Kod srednjih investicija, u koje spadaju ulaganje od 50 miliona evra i angažovanje 150 radnika, pomoć države ne može biti veća od deset odsto vrednosti ulaganja.\nUREDBA je poslednji put promenjena u maju prošle godine, kada je spisak mesta od posebnog državnog interesa proširen za 11 lokalnih samouprava. To su mesta sa više od 50.000 stanovnika i stopom nezaposlenosti većom od 20 odsto. Status mesta od posebnog interesa, garantovao je iznos subvencija od 4.000 do 10.000 evra, kao i u devastiranim područjima. Ostali su do sada imali pravo na "injekciju" od 2.000 do 5.000 evra po čoveku.\nSredstva mogu da dobiju proizvođači koji upošljavaju 50 ljudi i ulažu 500.000 evra u nerazvijenim i devastiranim područjima, a milion u ostalim delovima Srbije. Oni koji se bave uslugama moraju da uposle deset novih ljudi i ulože pola miliona evra. Za investicije u turizmu potrebno je otvaranje 50 radnih mesta i ulaganje od pet miliona evra. Veliki ulagači, ukoliko hoće pomoć države, petinu novca moraju da ulože u roku od godinu dana od dana potpisivanja ugovora, dok srednji investitori moraju da ulože deset odsto u istom roku. Broj radnih mesta ne sme da se smanji tri godine posle upošljavanja predviđenog broja radnika.\n- Ova mera je tokom prethodnih pet godina povećala atraktivnost Srbije za priliv direktnih stranih investicija iz inostranstva, ali je uticala i na povećanje investicija domaćih preduzeća, koja čine 54 odsto ostvarenih projekata - kažu u Ministarstvu ekonomije. - Poseban efekat je izgradnja potrebne infrastrukture, naročito u manje razvijenim opštinama. Izmene podrazumevaju veće podsticaje, što će uticati na ubrzano privlačenje direktnih investicija, a najvažniji efekat je smanjenje nezaposlenosti.


Osnovati centar za agrarni razvoj (BIH) – PoljoMagazin\nOsnovati centar za agrarni razvoj (BIH)\ndecembar 5, 2017 Mirela Bosnic Ostavite komentar\nMinistar poljoprivrede, šumarstva i vodoprivrede Republike Srpske Stevo Mirjanić predložio je danas da se u Trebinju osnuje centar za agrarni razvoj koji bi osim ovog grada obuhvatio i opštine LJubinje, Berkoviće i Bileću.\nMirjanić je na sastanku u Trebinju najavio i da će uskoro za ovo područje biti nabavljena mašina za privođenje zemljišta namjeni – freza vrijedna oko tri miliona KM.\nKonstatujući da Hercegovina ima značajne resurse, Mirjanić je istakao da je radi njihove što bolje iskorištenosti neophodno sinhronizovati rad svih institucija, odrediti cilj razvoja i ići ka njihovoj realizaciji.\nOn je istakao da će do kraja februara biti donesena odluka o formiranju centra, poslovnik o radu i plan rada.\n“Ovo nije nova institucija, već oblik djelovanja postojećih institucija bez novih zapošljavanja izuzev nekih specijalista za pojedino područje u institucijama koje bi činile ovaj centar”, pojasnio je Mirjanić i dodao da bi već od marta naredne godine centar trebalo da počne sa funkcionisanjem.\nOn je istakao da se centar neće baviti samo zemljištem i vodom već i ostalim pitanjem razvoja na ovom području, dodajući da se ne smije zapostaviti stočarstvo, jer Trebinje, LJubinje, Berkovići i Bileća imaju oko 13.000 goveda, oko 45.000 ovaca, blizu 1.000 koza i oko 100.000 brojlera.\n“Cilj nam je da se ono što se proizvede i preradi, i kao finalni proizvod plasira ne samo na ovom području već i u okruženju”, rekao je Mirjanić.\nS obzirom na to da Hercegovina raspolaže velikim poljoprivrednim površinama mašina – freza, koju će ove četiri opštine dobiti na korištenje, mnogo će značiti za obradu zemljišta koje nije čista oranica.\n“Na području ove četiri opštine ima oko 12.000 poljoprivrednog zemljišta, ali ne znamo u kakvom se stanju nalazi, a oko 4.500 hektara se obrađuje. Hoćemo da se poveća taj broj hektara, da ih identifikujemo, da se uradi inventarizacija površina i da vidimo šta je za obradu, šta za pošumljavanje”, naveo je Mirjanić.\nOn je poručio da Ministarstvo neće prestati ulagati u irigacione sisteme sve dok svaki hektar zemljišta na ovom području ne dobije vodu.\n“Sa pet miliona KM, koje je Vlada Republike Srpske ove godine namijenila za podsticanje razvoja irigacionih sistema dostižemo cifru od oko 40 miliona KM sredstava ulaganja u te sisteme”, rekao je Mirjanić.\nGovoreći o formiranju Centra, gradonačelnik Trebinja Luka Petrović naveo je da će na taj način biti unaprijeđen razvoj poljoprivrede i da je prepoznato da se ovaj dio Hercegovine po svojim klimatskim uslovima razlikuje od drugih krajeva u Republici Srpskoj.\n“Imamo vodu i kvalitetno zemljište koje nismo do kraja iskoristili zbog čega je potrebno izvršiti koordinaciju rada odjeljenja, republičkih i lokalnih ustanova kako bi se ovi resursi iskoristili i poljoprivreda imala veći značaj nego do sada”, rekao je Petrović.\nOn je istakao da će veliki značaj za ove opštine imati nabavka velike freze, podsjećajući da u Hercegovini ima oko 4.000 površina, koje mogu da bude privedene namjeni.\n“Sa tom mašinom ćemo dobiti nove zadatke – inventarizacija svih površina, koje će moći biti upotrebljavane u poljoprivredne svrhe”, naveo je Petrović.\nOn je napomenuo da su sve četiri opštine saglasne da u budućem periodu djeluju jedinstveno i da se sve što bude proizvedeno prvo prodaje na ovom terenu.\n“Prema procjenama, u Hercegovini se proizvede oko 30 odsto hrane, a 70 odsto uveze. To moramo promijeniti i uvjereni smo da će se to desiti u narednih dvije do tri godine”, smatra Petrović.\nNačelnik opštine LJubinje Darko Krunić istakao je da je za ovu lokalnu zajednicu najinteresantnije navodnjavanje oko 200 hektara Gornjeg polja, dodajući da bi realizacija ovog projekta trebalo da počne u februaru ili martu sljedeće godine.\nNa sastanku su učestvovali pomoćnici ministra, predstavnici grada Trebinje, te opština LJubinje, Bileća i Berkovići, kao i šefovi razvojnih agencija i odjeljenja za poslove agrarnog sektora grada Trebinja i navedenih opština.\nSastanku su prisustvovali i predstavnici “Voda Srpske”, Jedinice za koordinaciju poljoprivrednih projekata, Centra za gazdovanje kršom i resora za pružanje stručnih usluga u poljoprivredi.\nKategorija: Ratarstvo Tagovi: agrarni sektor, centar za agrarni razvoj, razvoj agrarnog sektora, Stevo Mirjanić, vesti


Tip dana: Roma – Milan: Najbolji domaćin u Seriji A dočekuje “rosonere” koji su u velikoj krizi! – Kladjenje.rs\nHomeTip DanaTip dana: Roma – Milan: Najbolji domaćin u Seriji A dočekuje “rosonere” koji su u velikoj krizi!\n28 Februara, 2021 Vlajko Tip Dana 0\nPoslednji meč 24. kola italijanske Serije A se igra na “Olimpiku” gde će fudbaleri Rome dočekati Milan, što će ujedno biti i duel između četvrtoplasirane i drugoplasirane ekipe na tabeli, pa je sigurno da uzbuđenja neće izostati.\nNakon nekoliko sušnih sezona u kojima je rimska “vučica” ostala bez plasmana u Ligu šampiona, utisak je da bi u ovom šampionatu izabranici Paula Fonseke koji radi sjajan posao u Rimu mogli da dođu do svog primarnog cilja i plasmana u najkvalitetnije evropsko klupsko takmičenje.\nTrenutno se Rimljani nalaze na četvrtom mestu, i eventualnim trijumfom nad Milanom koji im između ostalog gostuje u ovom kolu bi mogli da se probiju do pozicije broj tri, obzirom da je Juventus sinoć samo remizirao na gostovanju kod Verone, kada je bilo 1:1.\nNažalost, u prošlom kolu su izabranici Paula Fonseke samo remizirali na gostovanju kod Beneventa, u meču u kom nije bilo golova, ali je evidenno da su Rimljani bili i te kako bolja ekipa na terenu.\nInače, ne treba zaboraviti da je Roma u četvrtak ostvarila novi trijumf na svom terenu protiv Brage (3:1), čime su došli do plasmana u osminu finala i kako sada stvari stoje deluje da su Rimljani jedni od glavnih favorita za osvajanje ovog takmičenja.\nKada su u pitanju mečevi na domaćem terenu valja naglastiti da je “vučica” najbolji domaćin u ligi pošto su na dvanaest odigranih mečeva na svom terenu ostvarili devet trijumfa i tri remija, bez poraza.\nMilan: Šta se dešava sa ovom ekipom?\nMimo svih očekivanja, fudbaleri Milana su fantastično startovali u ovom šampionatu i dosta dugo su “rosoneri” bili na prvom mestu na tabeli Serije A, ali nažalost, kako vreme prolazi tako i ekipa koju sa klupe predvodi Stefano Pioli, pruža sve slabije partije.\nNaime, ekipa sa “San Sira” se nakon poraza u gradskom derbiju od Intera, kada je bilo više nego ubedljivih 0:3, nalazi na drugom mestu na tabeli italijanske Serije A uz čak četiri boda manka u odnosu na prvoplasirani Inter, što sada već deluje kao ozbiljan zaostatak, obzirom da “rosoneri” već u nedelju putuju na teško gostovanje kod Rome koja igra sjajno ove sezone.\nAko je poraz od gradskog rivala bio donekle i očekivan obzirom da “neroazuri” igraju sjajno u poslednje vreme, onda to sigurno ne možemo reći za neuspeh na gostovanju kod debitanta u ligi, ekipe Specije, kada je bilo 2:0.\nNa sve to, utisak je da su “rosoneri” jedva došli do plasmana u osminu finala Liga Evrope, i to pošto su dva puta remizirali sa Crvenom Zvezdom. Prvo je u Beogradu na stadionu “Rajko Mitić” bilo 2:2, da bi u četvrtak na “San Siru” bilo 1:1, uz podatak da je Zvezda možda i bila bolji tim na tom revanšu, iako su dobrih dvadeset minuta igrali sa igračem manje.\nŠto se tiče gostovanja u Seriji A, do sada su izabranici Stefana Piolija odigrali jedanaest mečeva van svog terena na kojima su ostvarili devet trijumfa, jedan remi i samo jedan poraz i ubedljivo su najbolji gosti u Seriji A.\nRoma igra fantastično na domaćem terenu i gotovo smo ubeđeni da neće doživeti poraz na ovom duelu, zbog čega vam savetujemo da probate sa duplom šansom 1X koju kladionica Meridianbet plaća sa kvotom 1.39.\nNaravno, tradicija nam govori da nam susreti između ova dva tima uglavnom donose dosta golova, zbog čega vam savetujemo da probate sa igrom 3+ za koju je kladionica Meridianbet pripremila kvotu 1.61.\nZa kraj, Milan ima ogromnih problema u poslednje vreme, i smatramo da “Olimpiku” nije mesto gde će izabranici Stefana Piolija proigrati pa vam savetujemo da odigrate 1 koji kladionica Meridanbet plaća sa fantastičnom kvotom 2.40.


Dačić: Ovo je najveći događaj još Drugog svjetskog rata – mojKontakt portal – Radio Televizija Kontakt\nPremijer Srbije Ivica Dačić ocijenio je danas da je početak pristupnih pregovora sa EU najvažniji događaj za Srbiju poslije Drugog svjetskog rata.\nDačić je neposredno po otvaranju Prve međuvladine konferencije rekao novinarima u Briselu da se Srbija nalazi na početku jednog teškog puta na kojem će učiniti sve da bude prva sljedeća država koja će ući u EU.\n“Početak pregovora potvrđuje kvalitet Srbije i određuje budućnost naše zemlje. Srbija postaje dio pristupnog procesa i dio porodice evropskih naroda i učinićemo sve da do 2018. godine okončamo pregovore”, istakao je Dačić.\nSrpski premijer je naglasio da Srbija hrabro ulazi u reforme i da će činiti sve da se normalizuju odnosi sa Prištinom.\n“Do sada sam se 20 puta sastao sa premijerom samoproglašenog Kosova Hašimom Tačijem i naredne sedmice nastavljamo razgovore”, najavio je Dačić.\nOn je rekao da Srbije posebnu zahvalnost za današnji dan duguje visokom predstavniku EU Ketrin Ešton i visokom komesaru EU Štefanu Fileu, koji su dali poseban doprinos da Srbija dođe u poziciju da otpočne pregovopre.


Udovičić: Veća podrška paraolimpijcima\nMinistar omladine i sporta Vanja Udovičić i predsednik Paraolimpijskog komiteta Srbije (POKS) Zoran Mićović potpisali su ugovor o finansiranju na osnovu kojeg će paraolimpijci ove godine iz budžeta dobiti 42 miliona dinara.\nPredsednik POKS Mićović zahvalio se ministarstvu na uvećanju budžeta, koji je skoro duplo veći u odnosu na prošlu godinu.\n"Prepoznavanje sporta osoba sa invaliditetom ide uzlaznom putanjom i na tome smo veoma zahvalni. Država na ovaj način pokazuje brigu za sve svoje građane, dokazuje da ceni rezultate naših sportista sa invaliditetom i pruža im priliku da se bave sportom", rekao je Mićović.\nSredstvima koja je ministarstvo omladine i sporta obezbedilo za ovu godinu Paraolimpijski komitet će, između ostalog, finansirati i učešće na Zimskim paraolimpijskim igrama u Sočiju, na kojima će se takmičiti Jugoslav Malešević u dve discipline alpskog skijanja.\nPored podrške POKS, ministarstvo omladine i sporta će nastaviti da podstiče mlade sportiste sa invaliditetom da postižu vrhunske rezultate i kroz stipendiranje, novčane nagrade za rezultate postignute na takimčenjima, finansiranje saveza koji se bave sportom osoba sa invaliditetom i nastavak prilagođavanja sportskih objekata potrebama osoba sa invaliditetom.


Miloš Pantovic ima tek 17 godina i pored crveno-belih igrao je u filijali ovog kluba Grafičaru. Ofanzivni vezista se već priključio novim saigračima koji su na pripremama u Vrnjačkoj Banji.\nVoždovac je doveo novo pojačanje. Posle transfera Marka Gajića, ekipu iz Beograda pojačao je i mladi Miloš Pantović, zvanično igrač Crvene zvezde koji će naredni period provesti na pozajmici u Voždovcu.\nOvaj ofanzivni vezista ima tek 17 godina i pored crveno-belih igrao je u filijali ovog kluba Grafičaru. Pantović se već priključio novim saigračima koji su na pripremama u Vrnjačkoj Banji.\n"Tim je izuzetno mlad i zaista sam zadovoljan što ću imati prilike da igram za Voždovac i napredujem naravno. Nije teško uklopiti se u ovakvu sjajnu grupu ljudi, neke momke poznajem iz mlađih selekcija reprezentacije, pa sam tako sa Cvetićaninom sada i cimer na pripremama. Svi su me sjajno prihvatili u Voždovcu, i jedva čekam da nastupam za ovaj klub", rekao je Pantović posle dolaska u FK Voždovac.\n"Mislim da je realno da ovakva ekipa i ovakav klub pucaju na najviše domete i da je borba za vrh tabele realna. Nadam se da ćemo biti među prvih pet ekipa, i da će uslediti borba za mesto koje vodi u Evropu", jasan je bio ofanzivni vezista.\nPlan je da Voždovac tokom prvog dela priprema u Vrnjačkoj Banji odigra i nekoliko kontrolnih utakmica, što će biti prilika i da se pokažu novi fudbaleri ovog tima.


U drugom kvartalu Srbija je imala rast od 6,3 odsto, dok je evrozona imala minus od 14,7 odsto, a u trećem kvartalu, kada je evrozona imala minus od 4,3 odsto, Srbija je imala samo minus 1,4 odsto. Ukazao je da je Crna Gora, na primer, imala u trećem kvartalu čak minus 26 odsto.\n"To je sve bilo moguće jer smo čekali, zatvorili zemlju na mesec dana, što je bilo pametno, jer smo time savladali veliki prvi talas, i onda brzo otvorili zemlju. Kod nas su firme radile, iako ne punim kapacitetom, ali su radile. Ne smemo da zatvorimo privredu, jer na kraju će neko reći od čega ćemo da živimo kada prođe korona", kazao je Vučić.\nRekao je da se država borila da nabavi respiratore, maske, rukavice, skafandere, lekove, sve što je trebalo, da je tokom čitave pandemije samo nedostajao na osam dana grašak, a svega je bilo. Takođe su građene i obnovljene bolnice, dve su izgrađene za samo četiri meseca.\n"Ovo su rezultati koje Srbija nikada nije imala. Kada je Srbija bila prva u Evropi po stopi rasta? Dobićemo 31. marta rezultate da se potvrdi da je Srbija broj jedan u Evropi. Ne znam jedino kako će da računaju Irsku, koja ima kompanije koje izvoze pare u Ameriku. To sve je bilo moguće zahvaljujući ljudima koji su verovali u teške promene", rekao je Vučić.


Putin: Pratimo situaciju oko Kosova, podržat ćemo Srbiju | TV1\nPutin: Pratimo situaciju oko Kosova, podržat ćemo Srbiju\nPredsjednik Srbije Aleksandar Vučić obavijestio je danas u Pekingu šefa ruske države Vladimira Putina o razvoju situacije na Kosovu i Metohiji i u kom pravcu ide rješavanje kosovskog problema, a Putin je potvrdio da zvanična Moskva pažljivo prati situaciju i da će pružiti Srbiji podršku, navode nezvanični izvori poslije sastanka dva lidera.\nVučić je na početku bilateralnog sastanka rekao da ne razumije nevjerovatne poteze Pristine, a bilo je riječi i o predstojećem sastanku u Berlinu.\nKako prenosi Tanjug, Zahvalio je ruskom predsjedniku na podršci, posebno kada je riječ o očuvanju teritorijalnog integriteta i cjelovitosti zemlje. Putin je rekao da Rusija pažljivo prati situaciju oko Kosova i Metohije i da će pružiti Srbiji podršku.\nDodao je i da je zadovoljan ekonomskom saradnjom dvije zemlje, te da mu je drago da mogu da razgovaraju o bilateralnim i regionalnim pitanjima. Dvojica predsjednika razgovarala su i o energetskoj saradnji i gasovodu, a predsjednik Srbije je ruskom kolegi pokazao prve fotografije o početku gradnje gasovoda “Turski tok” kroz Srbiju.\n“Razgovarali su i o vojno tehničkoj saradnji, kao i o radovima koje ruske željeznice izvode na dionici Stara Pazova – Novi Sad”, prenio je Blic.\nVučić je rekao i da je u saradnji dvije zemlje postignuto mnogo konkretnih rezultata.\n“Zadovoljan sam zbog mogućnosti da se sastanemo na marginama današnjeg skupa i porazgovaramo o bilateralnim odnosima i situaciji u regionu”, rekao je ruski predsjednik, koji je, takođe, podsjetio na svoju posjetu Beogradu u januaru ove godine.\nPrema njegovim riječima, ta poseta je doprinijela aktiviranju bilateralne saradnje. Vučić je rekao da u Srbiji tu posjetu doživljavaju kao istorijsku.\nTo je bila posjeta koja je, prema Vučićevim riječima, dotakla srca svih građana Srbije. Srpski predsjednik, inače, na početku sastanka je čestitao Putinu, obraćajući mu se na ruskom jeziku, veliki pravoslavni praznik, Vaskrs.\nPrethodni članak(VIDEO) Dodik se sastao sa papom Franjom: Potrebno nastaviti saradnju inistitucija RS i BiH sa Katoličkom crkvom\nNaredni članakFormirana najmlađa Vlada u BiH: Usvojena odluka o potvrđivanju Vlade BPK Goražde, pročitajte imena koja se nalaze u sastavu iste


Nastavlja se "Napad kulture" na Sremsku Mitrovicu - Ozon Media\nSremska Mitrovica – Predstavom studenata glume „Černodrinski se vraća kući“, koja je sinoć odigrana u Pozorištu „Dobrica Milutinović“, nastavljen je projekat Akademije umetnosti u Novom Sadu „Kulturni napad“.\nPredstavu „Černodrinski se vraća kući” odigrali su studenti III godine glume Akademije umetnosti, u klasi profesora Ljuboslava Majere i stručnog saradnika Milana Novakovića.\nOcenivši ovaj projekat kao sjajan, Mirjana Marković, stručni sradanik Gradske uprave za kulturu, sport i omladinu Grada Sremska Mitrovica je za radio „Ozon“ rekla da je ovaj projekat jedan od načina pomoću kojeg se možemo izboriti sa vremenom u kome preovladava rijaliti šou, i da će Grad ovakve projekte podržavati i u buduće.\n„Grad Sremska Mitrovica je dao svoju podršku projektu „Kulturni napad“. Ovo je jedan sjajan projekat, i s obzirom da živimo u vremenu raznih rijaliti programa ovo je jedan od načina da se sa tim izborimo“, rekla je Marković.\nOna je dodala da je ovo druga manifestacija po redu, koja se u okviru projekta „Kulturni napad“ održava u Sremskoj Mitrovici i najavila otvaranje izložbe i još jednu predstavu studenata Akadmije umtnosti, koje će se održati u petak.\n„U petak, 20. novembra u Carskoj palati u 19:00 časova zakazano je otvaranje izložbe „Masteri grafike Akademije umetnosti u Novom Sadu (1992-2010)“, a samo sat vremena kasnije na istom mestu biće odigrana i predstava studenata glume Akademije umetnosti u klasi prof. Jasne Đuričić i samostalnog stručnog saradnika Sanje Ristić Krajnov, pod nazivom „Čehovljeve priče“.\nKulturni napad predstavlja projekat Akademije umetnosti koji obuhvata predstavljanje umetničkih sadržaja studenata Akademije umetnosti u gradovima Vojvodine.\nU periodu od oktobra do decembra 2015. godine, Akademiija umetnosti će izvesti niz kulturnih programa namenjenih široj javnosti, poput pozorišnih predstava, izložbi i koncerata u ne samo u Sremskoj Mitrovici, nego i u Bačkom Petrovcu, Rumi, Zrenjaninu, Baču, Subotici, Vršcu i Šidu.\nAmbasador Austrije posetio Sremsku Mitrovicu\nGradsko prvenstvo u malom fudbalu za osnovce


Prijave za Siemens CEE Press Award do 15. avgusta - Nira Press\nPočetna » Prijave za Siemens CEE Press Award do 15. avgusta\nNakon višegodišnje uspešne organizacije novinarskog takmičenja, Siemens CEE Press Award, započinje sledeći krug. Ove godine Siemens nagrađuje najbolje novinarske radove na temu „Digitalna budućnost gradova, industrije i energetike“.\nTakmičenje će se održati u 10 zemalja centralne i jugoistočne Evrope (Slovačka, Rumunija, Mađarska, Bugarska, Ukrajina, Hrvatska, Slovenija, Crna Gora, Srbija i Austrija) i u Izraelu.\n„Naše društvo i industrija velikom brzinom kreću se ka digitalizaciji. U isto vreme, uz pomoć savremene infrastrukture i pametnih zgrada, odvija se proces stvaranja pametnih gradova, dok sa druge strane sektor energetike se suočava sa izazovom pronalaženja novih rešenja za snabdevanje električnom energijom tokom ovih velikih promena. To će u budućnosti iziskivati stvaranje pametnih mreža, naročito ako želimo da uspešno izgradimo sistem prenosa energije u cilju ispunjavanja budućih zahteva za čistom energijom. To znači da digitalna budućnost gradova, industrije i energije obuhvata razne elemente širokog spektra industrijskih disciplina, kao na primer sistem mreže javnog prevoza, usluge za snabdevanje konvencionalnih i obnovljivih oblika energije ili pametnih zgrada. Ono što je svima zajedničko je da su „pametni“ i pripadaju delu ogromne mreže koju pokreće proces digitalizacije kome svedočimo danas. Metroi bez vozača koji imaju mogućnost nadgledanja habanja svojih delova i zamene pre nego što dođe do greške, stanovi koji su u potpunosti energijski efikasni zbog modeliranja ponašanja stanara koji u njima žive ili pametne mreže koja obezbedjuje „zelenu energiju“ na osnovu prikupljanja podataka od strane pametnih brojila – ovi primeri predstavljaju kako bi digitalna budućnost gradova, industrije i energije mogla da izgleda.\nPobednik iz svake zemlje ulazi u finale takmičenja, koja će se održati 25. septembra, u Siemens City-ju u Beču. Tada će na gala-večeri biti uručeno priznanje za tri najbolja novinarska rada. Svaki od tri pobednika dobiće će ček u vrednosti od 1.000 eura.\nViše informacija na stranici: http://www.siemens.rs/PressAward/


Berton: Ne koristite jezike u svrhu kreiranja podjela - Moja Hercegovina\nPočetna / Berton: Ne koristite jezike u svrhu kreiranja podjela\nMisija OEBS-a u Bosni i Hercegovini u potpunosti uvažava da svaki od konstitutivnih naroda ima svoj jezik, ali smatramo da postojanje tri jezika ne bi smjelo da se koristi u svrhu kreiranja ili produbljivanja podjela u društvu, kazao je šef Misije OEBS-a u BiH Brus Berton u vezi sa najnovijim dešavanjima u oblasti obrazovanja u Kantonu Sarajevo.\n“Izvođenje nastave isključivo na jednom od tri službena jezika nije u skladu s principima jednakosti svih jezika konstitutivnih naroda. Stoga, pravna formulacija navedena u novom Zakonu o osnovnom obrazovanju u Kantonu Sarajevo je neprihvatljiva i takođe nije u skladu s Okvirnim zakonom o osnovnom i srednjem obrazovanju BiH. U toku procedure usvajanja novog kantonalnog zakona o osnovnom obrazovanju, Misija je upozorila nadležne kantonalne vlasti o ovom odstupanju”, stoji u izjavi Bertona za N1.\n“Ostaje da se vidi kako će odgovorne vlasti implementirati ovakvu pravnu odredbu. Misija smatra da bi potpuna implementacija ove pravne odredbe, na osnovu koje je izdata Instrukcija ministarstva, mogla dovesti do potpune segregacije djece u Kantonu Sarajevo, što svakako ne doprinosi procesu pomirenja”, navodi se u reakcijii.\nBerton je naveo da je “ključno napraviti razliku između izvođenja nastave na jednom od jezika i učenja jezika”.\n“Misija će nastaviti da se zalaže kod obrazovnih vlasti na najvišem nivou za poštovanje ljudskih prava, uključujući pravo na obrazovanje bez diskriminacije po bilo kom osnovu”, navodi se na kraju izjave šefa Misije OEBS-a u BiH Brusa Bertona u vezi sa najnovijim dešavanjima u oblasti obrazovanja u Kantonu Sarajevo.\nTagsbh brus berton jezik OEBS osce sarajevo\nCrnadak: Presuda Oriću loša i turobna poruka


Kuburović: Vlada će uskoro dati garancije za liječenje generala Mladića\nMinistar pravde Srbije Nela Kuburović izjavila je da bi se pitanje davanja garancije za liječenje nekadašnjeg komandanta Glavnog štaba Vojske Republike Srpske Ratka Mladića u Srbiji uskoro trebalo naći na dnevnom redu Vlade Srbije, koja će svakako odobriti garancije.\nOna je dodala da je ovo ministarstvo prikupilo neophodna mišljenja za davanje garancije za liječenje generala Mladića u Srbiji.\n"Ovo ne bi bio prvi put da Vlada daje garancije za lica koja se nalaze u Haškom tribunalu. Vlada Srbije je i do sada ispoštovala sve što je bilo garantovano", rekla je Kuburovićeva u Palati Srbija, gdje je prisustvovala početku projekta "Unapređenje kapaciteta zatvorskog sistema Srbije".\nOna je izrazila uvjerenje da će i ovaj put na pozitivan način biti odgovoreno braniocima i porodici generala Ratka Mladića.\nBranioci i porodica nekadašnjeg komandanta Glavnog štaba Vojske Republike Srpske Ratka Mladića zatražili su od Vlade Srbije da da garancije za liječenje generala Mladića u zemlji, jer mu je zdravstveno stanje drastično pogoršano, a u Hagu nema adekvatnu zdravstvenu njegu.


Kako provesti jedan dan u Beogradu Spa Apartmani\nProvedite dan u Beogradu i uplovite u jedan nestvaran svet kulturnih i istorijskih znamenitosti i raskošno dekorisanih građevina, koje uspešno odolevaju vekovima. Duško Radović je još odavno napisao da ko se probudi u Beogradu, za taj dan je već dovoljno uradio\nBilo da ste u Beogradu zbog posla, odmora ili provoda, treba da imate na umu da postoji mnogo mesta koja bi trebalo posetiti, a koja će vam Beograđani rado pokazati.\nNaša prestonica će pružiti nezaboravno iskustvo svima i zadovoljiti svačije kriterijume i ukuse. Lista nezaobilaznih mesta je jako duga od Avalskog tornja, Hrama Svetog Save, Pobednika na Kalemegdanu do modernih građevina Beograd na vodi.\nBilo da ste ljubitelj dobrog noćnog provoda, dugih šetnji pored reke, muzeja, verskih objekata bogate istorije, sporta, sajmova ili arhitektonskih ukrasa naše prestonice, garantujemo da nećete biti razočarani ponudom.\nSvi koji se odluče da posete Beograd sa interesantnom istorijskom pričom smeštaj i završetak uzbudljivog dana mogu potražiti u najboljim Spa apartmanima na čak tri lokacije u Beogradu, i tako boravak u ovom gradu učiniti nezaboravnim.Svi apartmani su lepo dizajnirani, toplih i prirodnih boja, veoma udobni i funkcionalni i namenjeni isključivo za uživanje i opuštanje.\nOpredeliti se za apartman sa ili bez đakuzija, bilo da želite dnevni odmor, noćenje ili boravak na više dana.\nProvedite nezaboravan dan u ovom gradu, a sledeći docekajte još lepše uz napunjen djakuzi, sampanjac i sveće pored Vama drage osobe.


"Nesavesnim vozaèima trajno oduzeti dozvolu i vozilo" - B92\nAgencija za bezbednost saobraæaja predložiæe da izmene Zakona o bezbednosti saobaæaja predvide i trajno oduzimanje vozaèke dozvole i vozila nesavesnim vozaèima koji nisu spremni da promene svoje ponašanje, najavio je direktor Agencije Duško Pešiæ.\nIzvor: Tanjug nedelja, 4.04.2021. | 15:30\nPešiæ je gostujuæi u emisiji "Uranak" na televiziji K1, rekao da se to odnosi na one najupornije nesavesne vozaèe, koji se i pored kazni i dalje ponašaju rizièno u saobraæaju.\n"Sada idu izmene zakona i to æe biti jedan od predloga Agencije", dodao je Pešiæ.\nNaveo je da je tokom osam godina u Agenciji bilo više od 8.000 vozaèa koji su sakupili 18 kaznenih poena i morali ponovo da proðu obuku, ali da je meðu njima bilo i 32 onih koji su do sada dva puta izgubili vozaèku dozvolu.\n"Meðu onima koji su sakupili 18 kaznenih poena bilo je i 12 doktora nauka", dodao je Pešiæ.\nLeti najugroženiji pešaci, biciklisti i motociklisti\nUpozorio je da su kada je lepo vreme, tokom letnjih meseci, meðu najugroženijim uèesnicima u saobraæaju pešaci, biciklisti i motociklisti.\nPešiæ navodi da su tokom leta gotovo idelani uslovi za vožnju, ali da opet u tom periodu ima najviše stradalih u saobraæajnim nezgodama. Kaže da najviše poginulih u saobraæajnim nezgodama vozaèi i putnici u putnièkim vozilima, oko 45-46 odsto, da èetvrtinu svih poginulih u saobraæaju èine pešaci, dok je svaki deseti poginuli motociklista.\nPešiæ je napomenuo da se vozaèi baš zbog dobrih uslova za vožnju opuste tokom letnjih meseci i upozorio da je veoma opasno kada vozaèi koriste mobilni telefon tokom vožnje, a naroèito kada kucaju poruke.\nKaže da 36 odsto vozaèa koji su se sudarili sa motociklistima prvo navedu da ih nisu videli, kao i da 45 odsto motociklista nastrada u sudaru sa putnièkim automobilima.\nOko 36 odsto motociklista pogine u saobraæaju bez sudara odnosno zbog kolovoza ili usled izbeganja sudara, dodao je Pešiæ.\nDirektor ABS je apelovo na vozaèe da zbog lepšeg vemena i poveæanog broj motociklista obrate više pažnje na njih u saobraæaju, da više koriste retrovizore i žmigavce.\nSa druge strane, motociklisti su manje uoèljivi, ali i èesto pretièu sa desne strane, gde ih vozaèi drugih vozila ne oèekuju, dodao je Pešiæ.\nOn je povodom nedavne nesreæe u kojoj je poginuo deèak na koji je vozio rolere apelovao na roditelje da obrate pažnju gde njihova deca voze rolere, skejt i slièno.